title: Απόφαση (ΕΕ) 2015/667 της Επιτροπής, της 4ης Φεβρουαρίου 2015, σχετικά με την κρατική ενίσχυση SA.14551 (2013/C) που έθεσε σε εφαρμογή η Γαλλία συνεπεία της τροποποίησης των προϋποθέσεων για τις ενισχύσεις που χορηγήθηκαν υπέρ των ναυλωτών χρόνου στο πλαίσιο του καθεστώτος φορολόγησης βάσει της χωρητικότητας [κοινοποιηθείσα υπό τον αριθμό C(2015) 434] (Κείμενο που παρουσιάζει ενδιαφέρον για τον ΕΟΧ)

text:
               29.4.2015

               EL

               Επίσημη Εφημερίδα της Ευρωπαϊκής Ένωσης

               L 110/15

         ΑΠΌΦΑΣΗ (ΕΕ) 2015/667 ΤΗΣ ΕΠΙΤΡΟΠΉΣ
   της 4ης Φεβρουαρίου 2015
   σχετικά με την κρατική ενίσχυση SA.14551 (2013/C) που έθεσε σε εφαρμογή η Γαλλία συνεπεία της τροποποίησης των προϋποθέσεων για τις ενισχύσεις που χορηγήθηκαν υπέρ των ναυλωτών χρόνου στο πλαίσιο του καθεστώτος φορολόγησης βάσει της χωρητικότητας

         [κοινοποιηθείσα υπό τον αριθμό C(2015) 434]

   (Το κείμενο στη γαλλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 108 παράγραφος 2 πρώτο εδάφιο,
   Έχοντας υπόψη τη συμφωνία για τον Ευρωπαϊκό Οικονομικό Χώρο, και ιδίως το άρθρο 62 παράγραφος 1 στοιχείο α),
   Αφού κάλεσε τα ενδιαφερόμενα μέρη να υποβάλουν τις παρατηρήσεις τους σύμφωνα με τα προαναφερθέντα άρθρα (1) και έχοντας υπόψη τις παρατηρήσεις αυτές,
   Εκτιμώντας τα ακόλουθα:
   1.   ΔΙΑΔΙΚΑΣΙΑ

               (1)

               Με επιστολή της 6ης Νοεμβρίου 2013, η Επιτροπή ενημέρωσε τη Γαλλία για την απόφασή της να κινήσει τη διαδικασία που προβλέπεται στο άρθρο 108 παράγραφος 2 της Συνθήκης για τη λειτουργία της Ευρωπαϊκής Ένωσης (ΣΛΕΕ) σχετικά με τις ενισχύσεις που χορηγήθηκαν υπέρ των ναυλωτών χρόνου στο πλαίσιο του καθεστώτος φορολόγησης βάσει της χωρητικότητας. Η απόφαση της Επιτροπής να κινήσει τη διαδικασία (εφεξής η «απόφαση κίνησης της διαδικασίας») δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2). Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με τις εν λόγω ενισχύσεις.

               (2)

               Οι γαλλικές αρχές υπέβαλαν τις παρατηρήσεις τους και τις απαντήσεις τους στις ερωτήσεις που περιλαμβάνονται στην απόφαση για την κίνηση της διαδικασίας με επιστολές της 28ης Απριλίου 2014, της 14ης Μαΐου 2014 και της 28ης Νοεμβρίου 2014. Στις 20 Οκτωβρίου 2014 πραγματοποιήθηκε συνάντηση με τις γαλλικές αρχές στις Βρυξέλλες.

               (3)

               Τα τρίτα μέρη (η Ένωση Εφοπλιστών της Γαλλίας (Armateurs de France) και οι Ενώσεις Εφοπλιστών της Ευρωπαϊκής Κοινότητας (ΕΕ) — (European Community Shipowners' Associations), (ECSA) υπέβαλαν παρατηρήσεις εντός της προθεσμίας που ορίστηκε προς τον σκοπό αυτό στην απόφαση για την κίνηση της διαδικασίας. Με επιστολή της 20ής Μαρτίου 2014, η Επιτροπή διαβίβασε αυτές τις παρατηρήσεις στις γαλλικές αρχές. Με επιστολή της 28ης Απριλίου 2014, η Γαλλία έλαβε υπόψη τις παρατηρήσεις των τρίτων μερών.

         2.   ΤΑ ΠΡΑΓΜΑΤΙΚΑ ΠΕΡΙΣΤΑΤΙΚΑ

               (4)

               Το γαλλικό σύστημα φορολόγησης βάσει της χωρητικότητας, όπως αυτό εγκρίθηκε από την Επιτροπή το 2003 βάσει των κοινοτικών κατευθυντήριων γραμμών για τις κρατικές ενισχύσεις στον τομέα των θαλασσίων μεταφορών του 1997 (εφεξής «οι κατευθυντήριες γραμμές του 1997») (3), δεν είχε επιβάλει κανένα γενικό όρο όσον αφορά τη σημαία των πλοίων του στόλου τον οποίον εκμεταλλεύονται οι πλοιοκτήτες που είναι δικαιούχοι αυτού του καθεστώτος.

               (5)

               Ωστόσο, η επιλεξιμότητα, για το εν λόγω καθεστώς, των δραστηριοτήτων που ασκούνται επί των πλοίων που ναυλώνονται υπό το καθεστώς της χρονοναύλωσης (4) υπόκειται σε ειδικούς περιορισμούς όσον αφορά το ποσοστό της καθαρής χωρητικότητας του στόλου που αντιπροσωπεύουν τα πλοία που δεν φέρουν κοινοτική σημαία. Σύμφωνα με την αιτιολογική σκέψη 35 της απόφασης C(2003) 1476 final της Επιτροπής, της 13ης Μαΐου 2003, περί έγκρισης του γαλλικού καθεστώτος φορολογίας με βάση τη χωρητικότητα (5), οι δραστηριότητες που πραγματοποιούνται σε ναυλωμένα υπό το καθεστώς της χρονοναύλωσης πλοία τα οποία δεν φέρουν τη σημαία κράτους μέλους της Ευρωπαϊκής Κοινότητας ήταν επιλέξιμες μόνο μέχρι το 75 % της καθαρής χωρητικότητας του στόλου που εκμεταλλεύεται η επιχείρηση. Η αιτιολογική σκέψη 36 της απόφασης αυτής διευκρίνιζε, εξάλλου, ότι το όριο αυτό δεν ίσχυε για τα πλοία που φέρουν τη σημαία κράτους μέλους, εφόσον η στρατηγική και εμπορική διαχείρισή τους διεξάγεται αναγκαστικά από το έδαφος κράτους μέλους.

               (6)

               Μετά την έκδοση των κοινοτικών κατευθυντήριων γραμμών για τις κρατικές ενισχύσεις στον τομέα των θαλασσίων μεταφορών του 2004 (εφεξής «οι κατευθυντήριες γραμμές του 2004») (6), με τον διορθωτικό προϋπολογισμό του 2005 (νόμος αριθ. 2005-1720 της 30ής Δεκεμβρίου 2005), η Γαλλία θέσπισε τον γενικό κανόνα για τη σημαία και κατήργησε τον ειδικό κανόνα που ίσχυε για τα ναυλωμένα υπό το καθεστώς της χρονοναύλωσης πλοία.

               (7)

               Η γενική οικονομία του μέτρου περιγράφεται ως εξής στη διοικητική εγκύκλιο 4-H-3-08, που δημοσιεύθηκε στο Bulletin officiel des impôts (BOI) [Επίσημο Δελτίο Φορολογικής Νομοθεσίας] αριθ. 41, της 11ης Απριλίου 2008:
               «Το άρθρο 47 του διορθωτικού δημοσιονομικού νόμου για το 2005 (νόμος αριθ. 2005-1720, της 30ής Δεκεμβρίου 2005) εναρμόνισε το προαιρετικό καθεστώς φορολόγησης βάσει της χωρητικότητας, που προβλέπεται στο άρθρο 209-0 του γενικού φορολογικού κώδικα, με τις νέες κοινοτικές κατευθυντήριες γραμμές για τις κρατικές ενισχύσεις στον τομέα των θαλάσσιων μεταφορών, οι οποίες δημοσιεύθηκαν στις 17 Ιανουαρίου 2004 στην Επίσημη Εφημερίδα της Ευρωπαϊκής Ένωσης.

                  Τα ευεργετήματα που προβλέπονται από το εν λόγω καθεστώς υπόκεινται πλέον στον όρο ότι οι ναυτιλιακές εταιρείες που το επέλεξαν δεσμεύονται να διατηρήσουν ή να αυξήσουν το μέγεθος του στόλου τους υπό σημαία κράτους μέλους της Ευρωπαϊκής Κοινότητας κατά τη διάρκεια της περιόδου εφαρμογής του πλέγματος ρυθμίσεων. […]»

               (8)

               Σε ό, τι αφορά την επιλεξιμότητα των ναυλωμένων υπό το καθεστώς της χρονοναύλωσης πλοίων, η διοικητική εγκύκλιος 4-H-3-08 ορίζει τα ακόλουθα:
               «[…] η προϋπόθεση που καθορίζεται στο τελευταίο εδάφιο του άρθρου 209-0 Ι B [του γενικού φορολογικού κώδικα], βάσει της οποίας αποκλείονται από το ευεργέτημα του καθεστώτος αυτού τα ναυλωμένα πλοία υπό το καθεστώς της χρονοναύλωσης που φέρουν σημαία κράτους μέλους της Ευρωπαϊκής Κοινότητας, εάν αντιπροσωπεύουν περισσότερο από το 75 % της καθαρής χωρητικότητας του στόλου που χρησιμοποιείται, διαγράφεται.» (7)

               «τα εμπορικά πλοία, τα οποία είναι ναυλωμένα υπό το καθεστώς της χρονοναύλωσης και φέρουν τη σημαία κράτους που δεν είναι μέλος της Ευρωπαϊκής Κοινότητας, είναι συνεπώς επιλέξιμα για το καθεστώς φορολόγησης βάσει της χωρητικότητας, έστω και εάν αντιπροσωπεύουν περισσότερο από το 75 % της καθαρής χωρητικότητας του στόλου που χρησιμοποιείται από την επιχείρηση.

                  Με άλλα λόγια, τα επιλέξιμα πλοία, τα οποία είναι ναυλωμένα υπό το καθεστώς της χρονοναύλωσης και φέρουν τη σημαία κράτους που δεν είναι μέλος της Ευρωπαϊκής Κοινότητας, επωφελούνται από το καθεστώς φορολόγησης βάσει της χωρητικότητας χωρίς περιορισμούς, υπό την επιφύλαξη ότι τηρείται η δέσμευση που ορίζεται ανωτέρω […].»
                (8)

         3.   ΛΟΓΟΙ ΠΟΥ ΟΔΗΓΗΣΑΝ ΣΤΗΝ ΚΙΝΗΣΗ ΤΗΣ ΕΠΙΣΗΜΗΣ ΔΙΑΔΙΚΑΣΙΑΣ ΕΡΕΥΝAΣ

               (9)

               Στην απόφαση κίνησης της διαδικασίας, η Επιτροπή εξέφρασε αμφιβολίες κατά πόσον η τροποποίηση του καθεστώτος φορολόγησης βάσει της χωρητικότητας, η οποία θεσπίστηκε το 2005, ήταν συμβιβάσιμη με την εσωτερική αγορά.

               (10)

               Η Επιτροπή έκρινε ότι η άρση του περιορισμού όσον αφορά την επιλεξιμότητα των δραστηριοτήτων που πραγματοποιούνται στα ναυλωμένα υπό το καθεστώς της χρονοναύλωσης πλοία και τα οποία δεν φέρουν τη σημαία κράτους μέλους συνιστά μέτρο το οποίο εισάγει νέα ενίσχυση, δεδομένου ότι δεν είναι σύμφωνη με την απόφαση C (2003) 1476 final για την έγκριση του γαλλικού καθεστώτος φορολόγησης βάσει της χωρητικότητας και ότι η Γαλλία δεν την κοινοποίησε στην Επιτροπή.

               (11)

               Η Επιτροπή θεώρησε ότι η διατήρηση ενός ορίου για την επιλεξιμότητα των δραστηριοτήτων που αναπτύσσονται στα πλοία που είναι ναυλωμένα υπό το καθεστώς της χρονοναύλωσης και δεν φέρουν τη σημαία κράτους μέλους δικαιολογείται από την άποψη της επίτευξης των στόχων των κατευθυντήριων γραμμών του 1997 και του 2004.

         4.   ΠΑΡΑΤΗΡΗΣΕΙΣ ΚΑΙ ΔΕΣΜΕΎΣΕΙΣ ΑΠΟ ΤΗΝ ΠΛΕΥΡA ΤΗΣ ΓΑΛΛΙΑΣ

               (12)

               Οι γαλλικές αρχές επιβεβαίωσαν εκ προοιμίου ότι, όπως προκύπτει από τη διατύπωση του άρθρου 19 βάσει του διορθωτικού δημοσιονομικού νόμου για το 2002 (νόμος αριθ. 2002-1576 της 30ής Δεκεμβρίου 2002), το άρθρο 209-0 Β του γενικού φορολογικού κώδικα (CGI) επέβαλε για την εφαρμογή του καθεστώτος φορολόγησης βάσει της χωρητικότητας τον όρο της τήρησης μέγιστου ορίου επιλεξιμότητας ανερχόμενου έως 75 % της καθαρής χωρητικότητας του στόλου που εκμεταλλευόταν η επιχείρηση, για τα πλοία που ήταν ναυλωμένα υπό το καθεστώς της χρονοναύλωσης και δεν έφεραν τη σημαία ενός των κρατών μελών της Ευρωπαϊκής Κοινότητας (9). Ο δείκτης αυτός επικυρώθηκε από την Επιτροπή με την αιτιολογική σκέψη 35 της απόφασης C (2003) 1476 final (10).

               (13)

               Από τα λεπτομερή στοιχεία που συγκέντρωσε η γαλλική διεύθυνση της φορολογικής νομοθεσίας στοιχειοθετείται η τήρηση του ποσοστού των ναυλωμένων πλοίων υπό το καθεστώς της χρονοναύλωσης και τα οποία δεν φέρουν κοινοτική σημαία σε σχέση με τη συνολική χωρητικότητα που εκμεταλλεύεται η επιχείρηση, και μάλιστα χωριστά ανά εταιρεία και για κάθε έτος από το έτος επιλογής του καθεστώτος. Οι εταιρείες που αναφέρονται στους συνοπτικούς πίνακες που διαβιβάστηκαν στην Επιτροπή συναπαρτίζουν όχι μόνον το σύνολο των επιχειρήσεων που είναι συμβεβλημένα μέλη της Ένωσης Εφοπλιστών της Γαλλίας (Armateurs de France) και έχουν επιλέξει το καθεστώς φορολόγησης βάσει της χωρητικότητας (11), αλλά και τα πλοία των εφοπλιστικών εταιρειών παροχής δημόσιων υπηρεσιών διέλευσης διά πλωτών οδών (12). Το υπόλοιπο 15 % ανήκει σε εταιρείες που δεν έχουν επιλέξει το καθεστώς φορολόγησης βάσει της χωρητικότητας και οι οποίες δεν είναι συμβεβλημένα μέλη κανενός ομίλου εφοπλιστών (κυρίως στην SNCM και την CMN). Από τα στοιχεία που παρασχέθηκαν προκύπτει ότι, από την καθιέρωση του φόρου βάσει της χωρητικότητας το 2003 έως το 2014, κανένας δικαιούχος δεν υπερέβη το όριο αυτό. Το υψηλότερο ποσοστό που διαπιστώθηκε πρόσφατα ανέρχεται σε 41 %, ποσοστό που είναι σαφώς χαμηλότερο από το κατώτατο όριο που είχε εγκριθεί το 2003.

               (14)

               Σε καμία από τις εξεταζόμενες επιχειρήσεις το ποσοστό δεν υπερέβη το όριο του 75 % κατά τη διάρκεια οποιουδήποτε έτους που καλύπτει η επιλογή για το καθεστώς φορολόγησης βάσει της χωρητικότητας.

               (15)

               Επιπλέον, όλοι οι σημερινοί δικαιούχοι εκμεταλλεύονται υπό τη σημαία ενός κράτους μέλους της Ένωσης ή ενός κράτους που είναι συμβαλλόμενο μέρος της συμφωνίας για τον ΕΟΧ (εφεξής καλούμενη «ευρωπαϊκή σημαία») ποσοστό της καθαρής χωρητικότητας του στόλου τους τουλάχιστον ίσο με 25 %. Δεδομένου ότι οι δικαιούχοι του καθεστώτος έχουν την υποχρέωση να διατηρήσουν ή να αυξήσουν το επίπεδο του στόλου τους υπό ευρωπαϊκή σημαία, ποτέ περισσότερο από το 75 % της καθαρής χωρητικότητας του στόλου τους δεν θα μπορεί να αποτελείται από πλοία ναυλωμένα υπό το καθεστώς της χρονοναύλωσης και τα οποία δεν φέρουν ευρωπαϊκή σημαία. Με τον τρόπο αυτό, θα συμμορφώνονται πάντοτε με τους όρους της απόφασης Ε (2003) 1476 final

               (16)

               Ωστόσο, κατά τη διάρκεια των επαφών με την Επιτροπή, οι γαλλικές αρχές αναγνώρισαν ότι η ισχύουσα γαλλική νομοθεσία δεν προβλέπει νομικές υποχρεώσεις που διασφαλίζουν ότι οι δικαιούχες επιχειρήσεις, οι οποίες ναυλώνουν πλοία υπό το καθεστώς της χρονοναύλωσης, θα συμβάλλουν πάντοτε επαρκώς στην επίτευξη των στόχων των κατευθυντήριων γραμμών του 2004. Ειδικότερα για τους νεοεισερχόμενους, δεν υπάρχουν συγκεκριμένες υποχρεώσεις ούτε σε σχέση με τη σημαία, αλλά ούτε και όσον αφορά τις ελάχιστες ίδιες ναυτιλιακές δραστηριότητες

               (17)

               Για να αντιμετωπιστεί η κατάσταση αυτή, οι γαλλικές αρχές δεσμεύθηκαν ότι, από το φορολογικό έτος 2015 (13), η επιλογή για το καθεστώς φορολόγησης βάσει της χωρητικότητας θα ισχύει μόνον υπό την προϋπόθεση ότι η επιχείρηση εκμεταλλεύεται υπό ευρωπαϊκή σημαία ποσοστό τουλάχιστον ίσο με το 25 % της καθαρής χωρητικότητας του στόλου της και ότι δεσμεύεται να διατηρήσει ή να αυξήσει το ποσοστό αυτό κατά τη διάρκεια της δεκαετούς περιόδου, κατά την οποία η επιλογή αυτή είναι έγκυρη. Στην περίπτωση ενοποιημένου φορολογικού ομίλου, η δέσμευση αυτή αξιολογείται βάσει της συνολικής καθαρής χωρητικότητας των εταιρειών του φορολογικού ομίλου.

         5.   ΠΑΡΑΤΗΡHΣΕΙΣ ΑΠO ΤΡΙΤΟΥΣ ΕΝΔΙΑΦΕΡΟΜEΝΟΥΣ

   5.1.   Παρατηρήσεις από την Ένωση Εφοπλιστών της Γαλλίας (Armateurs de France)

               (18)

               Η Ένωση Εφοπλιστών της Γαλλίας (Armateurs de France) (AdF) είναι η επαγγελματική οργάνωση που εκπροσωπεί τις επιχειρήσεις μεταφορών και παροχής υπηρεσιών θαλάσσιων μεταφορών.

               (19)

               Η AdF υπενθυμίζει ότι το αρχικό γαλλικό καθεστώς που κοινοποιήθηκε από τη Γαλλία εγκρίθηκε από την Επιτροπή το 2003 με βάση τις κατευθυντήριες γραμμές του 1997.

               (20)

               Το γαλλικό καθεστώς του 2003 προέβλεπε ότι οι δραστηριότητες που πραγματοποιούνται σε πλοία ναυλωμένα υπό το καθεστώς της χρονοναύλωσης και τα οποία φέρουν τη σημαία τρίτης χώρας ήταν επιλέξιμες σε ποσοστό μόνο έως και 75 % της καθαρής χωρητικότητας του στόλου. Με άλλα λόγια, θα ήταν σκόπιμο το ποσοστό των πλοίων που είναι ναυλωμένα υπό το καθεστώς της χρονοναύλωσης και δεν φέρουν κοινοτική σημαία να μην υπερβαίνει το 75 % της συνολικής χωρητικότητας που διαχειρίζεται η επιχείρηση.

               (21)

               Το 2004, μετά την κοινοποίηση του καθεστώτος από τη Γαλλία, οι κατευθυντήριες γραμμές του 1997 αντικαταστάθηκαν και αποσαφηνίστηκαν. Οι κατευθυντήριες γραμμές του 2004 επισημαίνουν, μεταξύ άλλων, τους στόχους του, και ιδίως την «ενθάρρυνση της εγγραφής ή επανεγγραφής στα νηολόγια των κρατών μελών» ή τη «διατήρηση και βελτίωση της τεχνογνωσίας στα ναυτιλιακά θέματα, καθώς και […] η προστασία και η προαγωγή της απασχόλησης των ευρωπαίων ναυτικών».

               (22)

               Με σκοπό τη συμμόρφωση με τις νέες κατευθυντήριες γραμμές, η Γαλλία αποφάσισε να αντικαταστήσει το όριο του 75 % με νέο κριτήριο. Το νέο αυτό κριτήριο, που συνίσταται στη «διατήρηση ή […] την αύξηση του επιπέδου [του] στόλου υπό τη σημαία κράτους μέλους», παρείχε όντως περισσότερες εγγυήσεις για τη διατήρηση και προώθηση των κοινοτικών θέσεων εργασίας από τον περιορισμό που εφαρμόζεται στα πλοία που είναι ναυλωμένα υπό το καθεστώς της χρονοναύλωσης και φέρουν εξωκοινοτική σημαία.

               (23)

               Δεδομένου ότι η γαλλική κανονιστική ρύθμιση απλώς επαναλαμβάνει το κείμενο των κατευθυντήριων γραμμών του 2004, δεν θα μπορούσε, επομένως, να υπάρχει καμία υπόνοια περί ασυμβίβαστου. Κατά συνέπεια, γίνεται επίκληση των αρχών της ασφάλειας δικαίου και της δικαιολογημένης εμπιστοσύνης.

               (24)

               Έχοντας υπόψη την υπό εξέλιξη επίσημη διαδικασία έρευνας, τα μέλη της Ένωσης Εφοπλιστών της Γαλλίας (Armateurs de France) έλεγξαν κατά πόσον το όριο του 75 % είχε τηρηθεί εξαρχής και καθ' όλη τη διάρκεια της περιόδου από το 2003.

               (25)

               Μετά το πέρας του ελέγχου αυτού αποδείχθηκε ότι το ποσοστό, ανά έτος και ανά εταιρεία, των πλοίων που είναι ναυλωμένα υπό το καθεστώς της χρονοναύλωσης και τα οποία φέρουν τη σημαία τρίτου κράτους σε σχέση με τη συνολική χωρητικότητα που χρησιμοποιείται, δεν υπερβαίνει το αρχικό ποσοστό του 75 % που είχε εγκριθεί το 2003, παρά την τροποποίηση της γαλλικής κανονιστικής ρύθμισης. Η υποχρέωση για τη διατήρηση ή την αύξηση του στόλου υπό κοινοτική σημαία οδήγησε, στην πράξη, στο ίδιο αποτέλεσμα με αυτό το κριτήριο και θα πρέπει επομένως να θεωρηθεί ως επαρκώς τελεσφόρα καθεαυτή.

               (26)

               Τα γαλλικά κριτήρια όπως υφίστανται σήμερα, ιδίως εκείνα που συνίστανται «στη διατήρηση ή την αύξηση του στόλου υπό τη σημαία κράτους μέλους», αντικατοπτρίζουν πλήρως τους στόχους που έχουν τεθεί στις κατευθυντήριες γραμμές του 2004.

         5.2.   Παρατηρήσεις από την Ένωση Εφοπλιστών της Ευρωπαϊκής Κοινότητας (ΕΕ) (ECSA)

               (27)

               Η ΕΕ τονίζει καταρχάς ότι η χρονοναύλωση αποτελεί έναν από τους κύριους μηχανισμούς που διαθέτουν οι ναυτιλιακές εταιρείες. Επιτρέπει την ανάθεση της εμπορικής και επιχειρησιακής διαχείρισης του πλοίου στο ναυλωτή για συμφωνημένη χρονική περίοδο, ενώ η ιδιοκτησία και άλλες πτυχές της διαχείρισης του πλοίου παραμένουν στα χέρια του ιδιοκτήτη του. Οι ναυτιλιακές εταιρείες διαθέτουν λοιπόν ένα περιθώριο ευελιξίας για να ανταποκριθούν με άριστο τρόπο στις ανάγκες των πελατών τους και να εξασφαλίσουν έτσι τη θέση τους σε παγκόσμιο επίπεδο. Χάρη στην ευελιξία που προσφέρει η χρονοναύλωση, οι ευρωπαϊκές ναυτιλιακές εταιρείες κατάφεραν να αυξήσουν τα μερίδιά τους στην αγορά με σχετικά ταχύ ρυθμό.

               (28)

               Εκείνο που προέχει πάνω από όλα στον κλάδο της ναυτιλίας είναι η απασχόληση στην ξηρά που συνδέεται άμεσα με την εμπορική και επιχειρησιακή διαχείριση των πλοίων και, έμμεσα, με τη διατήρηση και την ελκυστικότητα των ναυτιλιακών εταιρειών. Τις τελευταίες δεκαετίες οι Ευρωπαίοι εφοπλιστές ήταν αναμφισβήτητα σε θέση να προτάξουν τις έξοχες ικανότητές τους επιχειρησιακής λειτουργίας και διαχείρισης. Θέσεις απασχόλησης και δεξιότητες υψηλού επιπέδου αναπτύχθηκαν ως εκ τούτου και διατηρούνται στις ευρωπαϊκές εταιρείες χάρη στις ναυλώσεις πλοίων, ανεξαρτήτως σημαίας.

               (29)

               Η ΕΕ φρονεί ότι οι τροποποιήσεις που επέφερε η Γαλλία στο καθεστώς της φορολογίας βάσει της χωρητικότητας το 2005 ήταν σύμφωνες με τους στόχους που είχαν καθοριστεί στις κατευθυντήριες γραμμές του 2004. Η εμμονή στην επίσημη επαναφορά του περιορισμού που επιβαλλόταν στα πλοία που είναι ναυλωμένα υπό το καθεστώς της χρονοναύλωσης και δεν φέρουν τη σημαία κράτους μέλους της ΕΕ θα στερούσε τις ευρωπαϊκές ναυτιλιακές εταιρείες από την αναγκαία ευελιξία για να ανταποκριθούν προσηκόντως και με άριστο τρόπο στα αιτήματα των πελατών τους και για να ενισχύσουν τη θέση τους στην αγορά σε παγκόσμια κλίμακα.

               (30)

               Ωστόσο, σε περίπτωση που η Επιτροπή θα επιμείνει ότι οι ναυτιλιακές εταιρείες πρέπει να διαθέτουν και να εκμεταλλεύονται ένα συγκεκριμένο ποσοστό εμπορικών πλοίων για να είναι δυνατόν να υπαχθούν στη φορολόγηση βάσει της χωρητικότητας, η ΕΕ εκτιμά ότι η Επιτροπή θα πρέπει να δώσει στις ευρωπαϊκές ναυτιλιακές εταιρείες τη δυνατότητα να εκμεταλλεύονται έως και 10 DWT (14) σε κάθε ναυλωμένο πλοίο για κάθε DWT σε κάθε πλοίο που διατίθεται ή ναυλώνεται υπό μορφή γυμνού σκάφους, στο πλαίσιο της εφαρμογής των καθεστώτων φορολόγησης βάσει της χωρητικότητας. Η εφαρμογή του προαναφερόμενου δείκτη δεν πρέπει να υπόκειται σε κριτήρια όπως το κοινοτικό μητρώο.

               (31)

               Συνοψίζοντας, οι κατευθυντήριες γραμμές της ΕΕ πρέπει να εξακολουθήσουν να αποτελούν ευέλικτο πλαίσιο. Σκοπός τους είναι να επιτρέπουν στα κράτη μέλη να θεσπίζουν τα κατάλληλα μέτρα για τη στήριξη του στόλου τους, σε συνάρτηση με τις δικές τους ανάγκες, υπό τον όρο ότι εξασφαλίζεται με τη συμβολή τους η επίτευξη των στόχων των προαναφερόμενων κατευθυντήριων γραμμών. Η ΕΕ πιστεύει ότι οι ευρωπαϊκές ναυτιλιακές εταιρείες που εκμεταλλεύονται τα πλοία με βάση συμφωνίες χρονοναύλωσης επιτυγχάνουν επίσης τους στόχους αυτούς, είτε τα εν λόγω σκάφη φέρουν τη σημαία κράτους μέλους είτε όχι

         6.   ΠΑΡΑΤΗΡHΣΕΙΣ ΤΗΣ ΓΑΛΛΙΑΣ OΣΟΝ ΑΦΟΡΑ ΤΙΣ ΠΑΡΑΤΗΡΗΣΕΙΣ ΤΩΝ ΕΝΔΙΑΦΕΡΟΜΕΝΩΝ

               (32)

               Η Γαλλία έλαβε υπόψη τις παρατηρήσεις των τρίτων μερών υπέρ αυτής.

         7.   ΑΞΙΟΛΟΓΗΣΗ ΤΩΝ ΜΕΤΡΩΝ

   7.1.   Ύπαρξη ενίσχυσης κατά την έννοια τού άρθρου 107, παράγραφος 1 της ΣΛΕΕ

               (33)

               Στην απόφαση C(2003) 1476 final, το γαλλικό καθεστώς φορολόγησης βάσει της χωρητικότητας αναγνωρίστηκε ότι συνιστά καθεστώς ενισχύσεων.

               (34)

               Οι λόγοι που οδήγησαν την Επιτροπή στο συμπέρασμα ότι το καθεστώς φορολόγησης βάσει της χωρητικότητας συνιστά όντως καθεστώς κρατικής ενίσχυσης κατά την έννοια του άρθρου 107 παράγραφος 1 της Συνθήκης για τη λειτουργία της Ευρωπαϊκής Ένωσης εξακολουθούν να ισχύουν. Ειδικότερα, το καθεστώς φορολόγησης βάσει της χωρητικότητας αποτελεί προαιρετικό σύστημα που παρεκκλίνει από τους κανόνες που εφαρμόζονται για τον υπολογισμό του φόρου εισοδήματος εταιρειών, ακριβώς επειδή παραχωρεί σε ορισμένες επιχειρήσεις — τις επιχειρήσεις θαλάσσιων μεταφορών — το οικονομικό πλεονέκτημα που συνεπάγεται η μείωση της φορολογητέας βάσης, γεγονός το οποίο οδηγεί γενικά στη χαμηλότερη φορολόγηση των εισοδημάτων τους. Οι επιχειρήσεις θαλάσσιων μεταφορών ασκούν τις δραστηριότητές τους σε αγορές που υπόκεινται σε έντονο διεθνή ανταγωνισμό, με αποτέλεσμα τα πλεονεκτήματα που συνδέονται με τη φορολόγηση βάσει της χωρητικότητας να είναι πιθανό να νοθεύσουν τον ανταγωνισμό και να επηρεάσουν τις συναλλαγές μεταξύ των κρατών που είναι μέρη της συμφωνίας για τον ΕΟΧ.

               (35)

               Η κατάργηση του περιορισμού όσον αφορά την επιλεξιμότητα των δραστηριοτήτων που πραγματοποιούνται για τα πλοία που ναυλώνονται υπό το καθεστώς της χρονοναύλωσης και δεν φέρουν τη σημαία κράτους μέλους αποτελεί μέτρο το οποίο καθιερώνει νέα ενίσχυση η οποία θεσπίστηκε χωρίς προηγούμενη κοινοποίηση στην Επιτροπή, σε αντίθεση με όσα προβλέπονται από το άρθρο 108 παράγραφος 3 της ΣΛΕΕ. Πρόκειται για νέα ενίσχυση, διότι δεν είναι σύμφωνη με την απόφαση C (2003) 1476 final για την έγκριση του γαλλικού καθεστώτος φορολόγησης βάσει της χωρητικότητας και διότι η Γαλλία δεν την κοινοποίησε στην Επιτροπή. Αντίθετα με τους ισχυρισμούς της AdF (15), η άρση του περιορισμού αυτού δεν μπορεί να θεωρηθεί ότι συνιστά πρόσφορο μέτρο για την τροποποίηση του γαλλικού καθεστώτος φορολόγησης βάσει της χωρητικότητας ώστε να υπάρξει συμμόρφωση με τις κατευθυντήριες γραμμές του 2004 (16), διότι η άρση αυτή δεν συνάδει με τους στόχους των κατευθυντηρίων γραμμών του 2004, όπως ακριβώς εξηγείται στο σημείο 7.2 της παρούσας απόφασης. Κατά συνέπεια, η κατάργηση του περιορισμού όσον αφορά την επιλεξιμότητα των δραστηριοτήτων που πραγματοποιούνται σε πλοία που ναυλώνονται υπό το καθεστώς της χρονοναύλωσης και δεν φέρουν τη σημαία κράτους μέλους δεν μπορεί να αποτελεί μέρος της υφιστάμενης ενίσχυσης κατά την έννοια του σημείου 13 των κατευθυντήριων γραμμών του 2004 (17).

         7.2.   Συμβιβάσιμος χαρακτήρας με την εσωτερική αγορά βάσει του άρθρου 107 παράγραφος 3 της ΣΛΕΕ

               (36)

               Οι προϋποθέσεις για την εφαρμογή του άρθρου 107 παράγραφος 3 στοιχείο γ) της ΣΛΕΕ στον τομέα των θαλάσσιων μεταφορών αποσαφηνίστηκαν στις κατευθυντήριες γραμμές του 2004. Κατά συνέπεια, ο συμβιβάσιμος χαρακτήρας του μέτρου που αποτελεί αντικείμενο της παρούσας απόφασης πρέπει να αξιολογηθεί βάσει των κατευθυντήριων γραμμών του 2004.

               (37)

               Οι κατευθυντήριες γραμμές του 2004, όπως ακριβώς και οι κατευθυντήριες γραμμές του 1997, δεν προβλέπουν ρητούς περιορισμούς ως προς την ένταξη ναυλωμένων υπό το καθεστώς της χρονοναύλωσης πλοίων στα καθεστώτα φορολόγησης βάσει της χωρητικότητας. Ωστόσο, σε προηγούμενες αποφάσεις της (18), η Επιτροπή, είχε παρ' όλα αυτά κρίνει ότι οι ναυλωτές υπό το καθεστώς της χρονοναύλωσης οι οποίοι υπάγονται σε ευεργετικό καθεστώς φορολόγησης βάσει της χωρητικότητας πρέπει να συμβάλλουν είτε στην επίτευξη του στόχου της εγγραφής των πλοίων στα νηολόγια των κρατών μελών, είτε στο στόχο της διατήρησης της τεχνογνωσίας στα ναυτιλιακά θέματα, αναλαμβάνοντας τη μέριμνα για τη διαχείριση στα ναυτιλιακά θέματα για ορισμένο ποσοστό του στόλου τους. Πράγματι, καμία επιχείρηση δεν επιτρέπεται να υπαχθεί σε ευεργετικό καθεστώς φορολόγησης βάσει της χωρητικότητας, χωρίς να συμβάλλει στην επίτευξη των βασικών στόχων των κατευθυντηρίων γραμμών του 2004.

               (38)

               Με βάση τα στατιστικά στοιχεία που δόθηκαν από τις γαλλικές αρχές, η Επιτροπή διαπιστώνει ότι, παρά το γεγονός ότι οι περιορισμοί που ισχύουν για τα πλοία που είναι ναυλωμένα υπό το καθεστώς της χρονοναύλωσης καταργήθηκαν το 2005, οι δικαιούχοι του γαλλικού καθεστώτος φορολόγησης βάσει της χωρητικότητας συνέβαλαν επαρκώς στην επίτευξη των προαναφερόμενων στόχων, δεδομένου ότι το ποσοστό των πλοίων που ήταν ναυλωμένα υπό το καθεστώς της χρονοναύλωσης και δεν έφεραν κοινοτική σημαία δεν υπερβαίνει το 41 % της συνολικής χωρητικότητας που χρησιμοποιείται από τις δικαιούχους επιχειρήσεις. Το αποτέλεσμα αυτό επιτεύχθηκε είτε με υψηλό ποσοστό πλοίων υπό ευρωπαϊκή σημαία, είτε με τη διαχείριση των ναυτιλιακών θεμάτων για ορισμένο ποσοστό του στόλου (ή ακόμα και με τον συνδυασμό των δύο αυτών παραγόντων).

               (39)

               Η Επιτροπή επισημαίνει εξάλλου ότι, σύμφωνα με τις γαλλικές αρχές, όλοι οι σημερινοί δικαιούχοι εκμεταλλεύονται υπό ευρωπαϊκή σημαία ένα ποσοστό της καθαρής χωρητικότητας του στόλου τους τουλάχιστον ίσο με 25 %. Η Επιτροπή σημειώνει επίσης ότι οι καλές επιδόσεις του γαλλικού κλάδου των θαλάσσιων μεταφορών όσον αφορά τη χρήση των ευρωπαϊκών σημαιών επιβεβαιώνεται επίσης από εξωτερικές μελέτες, όπως για παράδειγμα από τη μελέτη που δημοσιεύθηκε το 2014 από την Oxford Economics με τίτλο, «The economic value of the EU shipping industry» («Η οικονομική αξία του ναυτιλιακού κλάδου της ΕΕ»). Όπως προκύπτει από τη μελέτη αυτή, το ποσοστό της χωρητικότητας των πλοίων υπό σημαία Γαλλίας είναι σαφώς ανώτερο από το 25 % της εκμεταλλευόμενης χωρητικότητας (19). Δεδομένου ότι οι δικαιούχοι του καθεστώτος έχουν την υποχρέωση να διατηρήσουν ή να αυξήσουν το επίπεδο του στόλου τους υπό ευρωπαϊκή σημαία, είναι αδύνατο παραπάνω από το 75 % της καθαρής χωρητικότητας του στόλου τους να αποτελείται από πλοία που ναυλώνονται υπό το καθεστώς της χρονοναύλωσης και τα οποία δεν φέρουν ευρωπαϊκή σημαία.

               (40)

               Η Επιτροπή διαπιστώνει, ωστόσο, ότι η ισχύουσα γαλλική νομοθεσία δεν προβλέπει νομικές υποχρεώσεις που εγγυώνται ότι οι δικαιούχες επιχειρήσεις οι οποίες ναυλώνουν πλοία υπό το καθεστώς της χρονοναύλωσης θα συμβάλουν πάντοτε σε επαρκή βαθμό στην επίτευξη των στόχων των κατευθυντήριων γραμμών του 2004. Ιδίως για τους νεοεισερχόμενους δεν επιβάλλονται συγκεκριμένες υποχρεώσεις όσον αφορά τη σημαία, αλλά και ούτε όσον αφορά τη διαχείριση των δικών τους ναυτιλιακών θεμάτων.

               (41)

               Σε αυτή τη βάση, η Επιτροπή καταλήγει στο συμπέρασμα ότι η ισχύουσα γαλλική νομοθεσία δεν περιέχει τις απαιτούμενες εγγυήσεις και δεν μπορεί κατά συνέπεια να θεωρηθεί συμβιβάσιμη με τις κατευθυντήριες γραμμές του 2004.

               (42)

               Στο πλαίσιο αυτό η Επιτροπή λαμβάνει υπόψη της τη δέσμευση της Γαλλίας να αντιμετωπίσει την κατάσταση με τη θέσπιση του προαιρετικού όρου, για το καθεστώς της κατ' αποκοπήν φορολόγησης, της υποχρέωσης για την επιχείρηση να εκμεταλλεύεται ένα ελάχιστο ποσοστό των πλοίων υπό ευρωπαϊκή σημαία. Το ποσοστό αυτό καθορίζεται σε 25 % της καθαρής χωρητικότητας του στόλου από το φορολογικό έτος 2015 και πρέπει να τηρείται καθ' όλη τη διάρκεια της δεκαετούς περιόδου που καλύπτει η επιλογή για το καθεστώς φορολόγησης βάσει της χωρητικότητας.

               (43)

               Ο όρος αυτός είναι εξίσου αυστηρός με τον όρο που περιλαμβάνεται στην αρχική απόφαση Ε (2003) 1476 final για την έγκριση του γαλλικού καθεστώτος φορολόγησης βάσει της χωρητικότητας. Λαμβανομένων υπόψη των στόχων των κατευθυντηρίων γραμμών του 2004, και ιδίως της αναγκαιότητας για τους δικαιούχους να συμβάλουν στην επίτευξη του στόχου εγγραφής των πλοίων στα νηολόγια των κρατών μελών, με σκοπό τη διατήρηση της τεχνογνωσίας στα ναυτιλιακά θέματα, αναλαμβάνοντας τη μέριμνα για τη διαχείριση των ναυτιλιακών θεμάτων για ορισμένο ποσοστό του στόλου τους, η Επιτροπή θεωρεί ότι η δέσμευση της Γαλλίας είναι επαρκής. Πράγματι, με τη δέσμευση αυτή, οι νεοεισερχόμενοι στο καθεστώς φορολόγησης βάσει της χωρητικότητας θα συμβάλουν επίσης στην επίτευξη του στόχου της εγγραφής των πλοίων στα νηολόγια των κρατών μελών.

         7.3.   Συμπέρασμα

               (44)

               Η Επιτροπή διαπιστώνει ότι το 2005, κατά παράβαση του άρθρου 108 παράγραφος 3 της ΣΛΕΕ, η Γαλλία έθεσε παράνομα σε εφαρμογή την τροποποίηση της γαλλικής νομοθεσίας περί φορολόγησης βάσει της χωρητικότητας όσον αφορά τα πλοία που ναυλώνονται υπό το καθεστώς της χρονοναύλωσης.

               (45)

               Η τροποποίηση αυτή δεν είναι συμβιβάσιμη με τη ΣΛΕΕ, καθόσον δεν διασφαλίζει ότι οι νεοεισερχόμενοι στο καθεστώς φορολόγησης βάσει της χωρητικότητας της συμβάλλουν επαρκώς στην επίτευξη των στόχων των κατευθυντήριων γραμμών του 2004, δεδομένου ότι δεν έχουν καμία νομική υποχρέωση όσον αφορά τη σημαία του στόλου, ούτε όσον αφορά το κριτήριο των ελάχιστων δικών τους δραστηριοτήτων στον ναυτιλιακό κλάδο.

               (46)

               Όπως συμφωνήθηκε με τις γαλλικές αρχές, οι ισχύουσες τυπικές διατάξεις πρέπει να προσαρμοστούν, προκειμένου να εξασφαλίζεται ότι, στο μέλλον, μόνο οι εταιρείες που διαθέτουν τουλάχιστον το 25 % της καθαρής τους χωρητικότητας υπό ευρωπαϊκή σημαία θα μπορούν να υπαχθούν στο καθεστώς φορολόγησης βάσει της χωρητικότητας. Οι δικαιούχοι του καθεστώτος φορολόγησης βάσει της χωρητικότητας θα συμβάλουν με τον τρόπο αυτό στην επίτευξη των στόχων των κατευθυντηρίων γραμμών του 2004, έστω και εάν το σύνολο του στόλου τους έχει ναυλωθεί υπό το καθεστώς της χρονοναύλωσης.

               (47)

               Δεδομένου ότι όλοι οι σημερινοί δικαιούχοι τηρούν ήδη το προαναφερθέν κατώτατο όριο και έχουν ήδη την υποχρέωση να διατηρήσουν ή να αυξήσουν το ποσοστό του στόλου τους υπό ευρωπαϊκή σημαία, δεν συντρέχει λόγος για να ζητηθεί η ανάκτηση των ενισχύσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η τροποποίηση του καθεστώτος φορολόγησης βάσει της χωρητικότητας, η οποία τέθηκε σε εφαρμογή παράνομα από τη Γαλλία το 2005, κατά παράβαση του άρθρου 108 παράγραφος 3 της Συνθήκης για τη λειτουργία της Ευρωπαϊκής Ένωσης, δεν είναι συμβιβάσιμη με την εσωτερική αγορά όσον αφορά τους κανόνες που ισχύουν για τα πλοία που ναυλώνονται υπό το καθεστώς της χρονοναύλωσης.
   Άρθρο 2
   Η Γαλλία τροποποιεί τη νομοθεσία που διέπει το καθεστώς της φορολόγησης βάσει της χωρητικότητας από το οικονομικό έτος 2015 σύμφωνα με τη δέσμευση που ανέλαβε, δυνάμει της οποίας, κατά τη στιγμή της εισόδου τους στο καθεστώς φορολόγησης βάσει της χωρητικότητας, οι δικαιούχοι του εν λόγω καθεστώτος θα πρέπει να έχουν τουλάχιστον το 25 % του στόλου τους υπό τη σημαία κράτους μέλους της Ένωσης ή ενός κράτους που είναι συμβαλλόμενο μέρος στη συμφωνία για τον ΕΟΧ και να διατηρήσουν ή να αυξήσουν το ποσοστό αυτό στη συνέχεια.
   Άρθρο 3
   Η Γαλλία ενημερώνει την Επιτροπή μετά την έγκριση των τροποποιήσεων της νομοθεσίας που αναφέρονται στο άρθρο 2.
   Άρθρο 4
   Η παρούσα απόφαση απευθύνεται στη Γαλλική Δημοκρατία.

      Βρυξέλλες, 4 Φεβρουαρίου 2015.

            Για την Επιτροπή

         Margrethe VESTAGER

            Μέλος της Επιτροπής

      (1)  ΕΕ C 380 της 28.12.2013, σ. 29.

      (2)  Βλέπε υποσημείωση 1.

      (3)  ΕΕ C 205 της 5.7.1997, σ. 5.

      (4)  Η χρονοναύλωση («time charter» στα αγγλικά) ορίζεται ως η σύμβαση με την οποία ο εκναυλωτής θέτει στη διάθεση του ναυλωτή ένα πλοίο το οποίο είναι εξοπλισμένο και διαθέτει πλήρες πλήρωμα για ορισμένο χρόνο, ο οποίος καθορίζεται από τη σύμβαση ναυλώσεως, έναντι ναύλου. Ο ναυλωτής αναλαμβάνει την εμπορική διαχείριση, ενώ ο εκναυλωτής διατηρεί τη ναυτική διαχείριση.

      (5)  Απόφαση της Επιτροπής, της 13ης Μαΐου 2003, σχετικά με την κρατική ενίσχυση N 737/02 όσον αφορά το καθεστώς κατ' αποκοπή φορολόγησης ναυτιλιακών εταιρειών με βάση τη χωρητικότητα (ΕΕ C 38 της 12.2.2004, σ. 5).

      (6)  ΕΕ C 13 της 17.1.2004, σ. 3. Βλέπε σημείο 3.1, έβδομο εδάφιο.

      (7)  Αριθ. 1, τέταρτο εδάφιο, της διοικητικής εγκυκλίου 4-H-3-08.

      (8)  Αριθ. 22, δεύτερο και τέταρτο εδάφιο, της διοικητικής εγκυκλίου 4-H-3-08. «Η δέσμευση που ορίζεται ανωτέρω» αποτελεί τη δέσμευση των επιχειρήσεων θαλάσσιων μεταφορών να διατηρήσουν ή να αυξήσουν το μέγεθος του στόλου τους υπό σημαία κράτους μέλους της Ευρωπαϊκής Κοινότητας κατά τη διάρκεια της περιόδου εφαρμογής του πλέγματος ρυθμίσεων.

      (9)  Το τρίτο εδάφιο του άρθρο 209-0, I Β του Γενικού Φορολογικού Κώδικα (ΓΦΚ) ορίζει ότι «τα πλοία τα οποία ναυλώνονται υπό το καθεστώς της χρονοναύλωσης και τα οποία δεν φέρουν τη σημαία ενός των κρατών μελών της Ευρωπαϊκής Κοινότητας δεν μπορούν να επωφεληθούν από το εν λόγω καθεστώς, εάν αντιπροσωπεύουν περισσότερο από το 75 % της καθαρής χωρητικότητας του στόλου που εκμεταλλεύονται οι επιχειρήσεις».

      (10)  Αιτιολογική σκέψη 35 της απόφασης C(2003) 1476 τελικό:«Συνεπώς, οι δραστηριότητες που πραγματοποιούνται σε πλοία ναυλωμένα υπό το καθεστώς της χρονοναύλωσης και τα οποία δεν φέρουν τη σημαία ενός των κρατών μελών της Ευρωπαϊκής Κοινότητας μπορούν να επωφεληθούν από το καθεστώς της κατ' αποκοπήν φορολόγησης με βάση τη χωρητικότητα μόνο εάν αντιπροσωπεύουν κατά μέγιστο όριο 75 % της καθαρής χωρητικότητας του στόλου που εκμεταλλεύονται οι επιχειρήσεις».

      (11)  Τα συμβεβλημένα μέλη της Ένωσης Εφοπλιστών της Γαλλίας (Armateurs de France) αντιπροσωπεύουν το 80 % της χωρητικότητας που εκμεταλλεύονται οι Γάλλοι εφοπλιστές.

      (12)  Οι τελευταίοι αντιπροσωπεύουν το 5 % της συνολικής χωρητικότητας των Γάλλων εφοπλιστών.

      (13)  Το γαλλικό καθεστώς φορολογίας βάσει της χωρητικότητας που προβλέπεται στο άρθρο 209-0 Β του γενικού φορολογικού κώδικα (Code général des impôts) τροποποιήθηκε με το άρθρο 75 του δεύτερου διορθωτικού δημοσιονομικού νόμου για το 2014 (νόμος αριθ. 2014-1655 της 29ης Δεκεμβρίου 2014). Η νέα προϋπόθεση θα εφαρμόζεται στις επιχειρήσεις οι οποίες ασκούν το δικαίωμα επιλογής για το οικονομικό έτος που έληξε από τις 27 Νοεμβρίου 2014.

      (14)  Χωρητικότητα νεκρού φορτίου.

      (15)  Βλέπε αιτιολογικές σκέψεις της παρούσας απόφασης (21) έως (23).

      (16)  Βλέπε σημείο 13 των κατευθυντήριων γραμμών του 2004.

      (17)  Σε αντίθεση με το κριτήριο που συνίσταται στη «διατήρηση ή […] την αύξηση του επιπέδου του στόλου υπό τη σημαία ενός κράτους μέλους», το οποίο τίθεται σε ισχύ για να συμμορφωθούν με τις κατευθυντήριες γραμμές του 2004.

      (18)  Βλέπε, για παράδειγμα, την αρχική απόφαση C(2003) 1476 final και την απόφαση 2009/626/ΕΚ της Επιτροπής, της 25ης Φεβρουαρίου 2009, σχετικά με το καθεστώς ενισχύσεων C 2/08 (ex N 572/07) για την τροποποίηση του ιρλανδικού συστήματος φόρου χωρητικότητας πλοίων (ΕΕ L 228 της 1.9.2009, σ. 20). Βλέπε επίσης την απόφαση για την κίνηση της διαδικασίας, σκέψεις 24 έως 26.

      (19)  Βλέπε, για παράδειγμα, τις γραφικές παραστάσεις 2.3δ και 2.4β της μελέτης (http://www.oxfordeconomics.com/my-oxford/projects/272456).


title: Αποφαση της Eυρωπαϊκης Kεντρικης Tραπεζας της 22ας Απριλίου 2004 που τροποποιεί την απόφαση ΕΚΤ/2001/15 της 6ης Δεκεμβρίου 2001 σχετικά με την έκδοση τραπεζογραμματίων ευρώ (ΕΚΤ/2004/9)

text:
               9.6.2004

               EL

               Επίσημη Εφημερίδα της Ευρωπαϊκής Ένωσης

               L 205/17

      ΑΠΟΦΑΣΗ ΤΗΣ EΥΡΩΠΑΪΚΗΣ KΕΝΤΡΙΚΗΣ TΡΑΠΕΖΑΣ

   της 22ας Απριλίου 2004
   που τροποποιεί την απόφαση ΕΚΤ/2001/15 της 6ης Δεκεμβρίου 2001 σχετικά με την έκδοση τραπεζογραμματίων ευρώ
   (ΕΚΤ/2004/9)
   (2004/506/EK)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχoντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 106 παράγραφoς 1, καθώς και το καταστατικό τoυ Ευρωπαϊκoύ Συστήματoς Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 16,
   την απόφαση ΕΚΤ/2001/15, της 6ης Δεκεμβρίου 2001, σχετικά με την έκδοση τραπεζογραμματίων ευρώ (1),
   Εκτιμώντας τα ακόλουθα:

               (1)

               Ενόψει της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, καθώς και του γεγονότος ότι οι αντίστοιχες εθνικές κεντρικές τράπεζες αυτών καθίστανται μέρος του Ευρωπαϊκού Συστήματος Κεντρικών Τραπεζών (ΕΣΚΤ) την 1η Μαΐου 2004, η απόφαση ΕΚΤ/2004/5, της 22ας Απριλίου 2004, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (2), καθορίζει, με ισχύ από 1ης Μαΐου 2004, τις νέες σταθμίσεις που αποδίδονται στις εθνικές κεντρικές τράπεζες (ΕθνΚΤ) στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ).

               (2)

               Το άρθρο 1 στοιχείο δ) της απόφασης ΕΚΤ/2001/15 ορίζει την «κλείδα κατανομής τραπεζογραμματίων» με αναφορά στο παράρτημα της απόφασης ΕΚΤ/2001/15, το οποίο καθορίζει την κλείδα που εφαρμόζεται από την 1η Ιανουαρίου 2004. Η απόφαση ΕΚΤ/2001/15 πρέπει να τροποποιηθεί αναλόγως, ώστε να καθορίζει την κλείδα κατανομής τραπεζογραμματίων που εφαρμόζεται από την 1η Μαΐου 2004,

         ΑΠΟΦΑΣΙΖΕΙ:
   Άρθρο 1
   Τροποποιήσεις της απόφασης ΕΚΤ/2001/15
   Η απόφαση ΕΚΤ/2001/15 τροποποιείται ως εξής:

               1.

               Η τελευταία περίοδος του άρθρου 1 στοιχείο δ) αντικαθίσταται από το ακόλουθο κείμενο:
               «Στο παράρτημα της παρούσας απόφασης καθορίζεται η κλείδα κατανομής τραπεζογραμματίων που εφαρμόζεται από την 1η Μαΐου 2004.».

               2.

               Το παράρτημα της απόφασης ΕΚΤ/2001/15 αντικαθίσταται από το κείμενο που παρατίθεται στο παράρτημα της παρούσας απόφασης.

         Άρθρο 2
   Τελική διάταξη
   Η παρούσα απόφαση αρχίζει να ισχύει την 1η Μαΐου 2004.

      Φρανκφούρτη, 22 Απριλίου 2004.

            Ο πρόεδρος της ΕΚΤ

         Jean-Claude TRICHET

      (1)  ΕΕ L 337 της 20.12.2001, σ. 52· απόφαση όπως τροποποιήθηκε από την απόφαση ΕΚΤ/2003/23 (ΕΕ L 9 της 15.1.2004, σ. 40).

      (2)  Βλέπε σελίδα 5 της παρούσας Επίσημης Εφημερίδας.


Avis juridique important

|

31998D0135

98/135/ΕΚ: Απόφαση του Συμβουλίου της 18ης Δεκεμβρίου 1997 για την προσωρινή εφαρμογή μνημονίου της συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντων

Επίσημη Εφημερίδα αριθ. L 041 της 13/02/1998 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Δεκεμβρίου 1997 για την προσωρινή εφαρμογή μνημονίου της συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντων (98/135/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,την πρόταση της Επιτροπής,Εκτιμώντας:ότι η Επιτροπή διαπραγματεύτηκε, εξ ονόματος της Ευρωπαϊκής Κοινότητας, μνημόνιο συμφωνίας με την Αραβική Δημοκρατία της Αιγύπτου για το εμπόριο κλωστοϋφαντουργικών προϊόντων 7ότι το εν λόγω μνημόνιο συμφωνίας θα πρέπει να εφαρμοστεί προσωρινά από την 1η Ιανουαρίου 1998, εν ανομονή της ολοκλήρωσης των αναγκαίων διαδικασιών σύναψής του, υπό την επιφύλαξη της αμοιβαίας προσωρινής εφαρμογής του και από την Αραβική Δημοκρατία της Αιγύπτου,ΑΠΟΦΑΣΙΖΕΙ:Άρθρο 1Το μνημόνιο συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντων θα εφαρμόζεται προσωρινά από την 1η Ιανουαρίου 1998. Εν αναμονή της επίσημης σύναψής του, υπό την επιφύλαξη της αμοιβαίας προσωρινής εφαρμογής του και από την Αραβική Δημοκρατία της Αιγύπτου.Το κείμενο του μνημονίου συμφωνίας επισυνάπτεται στην παρούσα απόφαση.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 18 Δεκεμβρίου 1997.Για το ΣυμβούλιοΟ ΠρόεδροςF. BODEN


title: 2008/531/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007, σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2005

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/163

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2005
   (2008/531/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2005 συνοδευόμενη από τις απαντήσεις του Αρχής (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό του Συμβουλίου (ΕΚ, Ευρατόμ) αριθ. 1605/2002 της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (4), και ιδίως το άρθρο 44,
   έχοντας υπόψη τον κανονισμό της Επιτροπής (ΕΚ, Ευρατόμ) αριθ. 2343/2002 της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού του Συμβουλίου (ΕΚ, Ευρατόμ) αριθ. 1605/2002 (5) και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0112/2007),

               1.

               χορηγεί απαλλαγή στον διευθύνοντα σύμβουλο της Ευρωπαϊκής Αρχής για την Ασφάλεια των Τροφίμων για την εκτέλεση του προϋπολογισμού της Αρχής για το οικονομικό έτος 2005·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον διευθύνοντα σύμβουλο της Ευρωπαϊκής Αρχής για την Ασφάλεια των Τροφίμων, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 266, 31.10.2006, σ. 22.

      (2)  ΕΕ C 312, 19.12.2006, σ. 42.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  EE L 31, 1.2.2002, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 575/2006 (ΕΕ L 100, 8.4.2006, σ. 3).

      (5)  EE L 357, 31.12.2002, σ. 72.
    ---documentbreak---

               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/164

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2005
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2005 συνοδευόμενη από τις απαντήσεις του Αρχής (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό του Συμβουλίου (ΕΚ, Ευρατόμ) αριθ. 1605/2002 της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (4), και ιδίως το άρθρο 44,
   έχοντας υπόψη τον κανονισμό της Επιτροπής (ΕΚ, Ευρατόμ) αριθ. 2343/2002 της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού του Συμβουλίου (ΕΚ, Ευρατόμ) αριθ. 1605/2002 (5) και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0112/2007),

               A.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2005 είναι αξιόπιστοι και ότι οι υποκείμενες πράξεις, με επιφύλαξη, είναι νόμιμες και κανονικές·

               B.

               λαμβάνοντας υπόψη ότι στις 27 Απριλίου 2006 το Κοινοβούλιο χορήγησε απαλλαγή στον διευθύνοντα σύμβουλο σχετικά με την εκτέλεση του προϋπολογισμού της Αρχής για το οικονομικό έτος 2004 (6) και ότι στο ψήφισμα που συνοδεύει την απόφαση για την απαλλαγή το Κοινοβούλιο μεταξύ άλλων:

                           —

                           εκφράζει την απογοήτευσή του για το γεγονός ότι το Ελεγκτικό Συνέδριο ανακάλυψε και πάλι ανωμαλίες στην εφαρμογή των κανόνων σχετικά με την πρόσληψη προσωπικού, προτρέπει δε την Αρχή να εφαρμόζει με περισσότερη διαφάνεια τους κανόνες σχετικά με τις διαδικασίες επιλογής·

                           —

                           εκφράζει ανησυχίες για τις παρατυπίες που επεσήμανε το Ελεγκτικό Συνέδριο στις διαδικασίες ανάθεσης συμβάσεων·

         Γενικά θέματα που αφορούν την πλειονότητα των αποκεντρωμένων υπηρεσιών της ΕΕ για εκάστη των οποίων απαιτείται χωριστή απαλλαγή

               1.

               θεωρεί ότι η διαρκής αύξηση του αριθμού των κοινοτικών αποκεντρωμένων υπηρεσιών και των δραστηριοτήτων ορισμένων εξ αυτών δεν φαίνεται να εντάσσονται σε ένα πλαίσιο συνολικής πολιτικής και ότι οι αρμοδιότητες μερικών υπηρεσιών δεν αντικατοπτρίζουν πάντοτε τις πραγματικές ανάγκες της Ένωσης ή τις προσδοκίες των πολιτών της, σημειώνει δε ότι γενικώς οι αποκεντρωμένες υπηρεσίες δεν έχουν πάντα καλή εικόνα ή καλή φήμη·

               2.

               καλεί ως εκ τούτου την Επιτροπή να καθορίσει πλαίσιο συνολικής πολιτικής για την ίδρυση νέων κοινοτικών αποκεντρωμένων υπηρεσιών και να υποβάλει μελέτη κόστους ωφελείας πριν από την ίδρυση οιασδήποτε νέας αποκεντρωμένης υπηρεσίας, προσέχοντας ταυτόχρονα να αποφεύγει οιαδήποτε επικάλυψη δραστηριοτήτων μεταξύ υπηρεσιών ή με τις αρμοδιότητες άλλων ευρωπαϊκών οργανισμών·

               3.

               καλεί το Ελεγκτικό Συνέδριο να γνωμοδοτήσει επί της μελέτης κόστους ωφελείας πριν να λάβει σχετική απόφαση το Κοινοβούλιο·

               4.

               καλεί την Επιτροπή να υποβάλλει ανά πενταετία μελέτη για την προστιθέμενη αξία εκάστης υφισταμένης αποκεντρωμένης υπηρεσίας· καλεί όλα τα σχετικά θεσμικά όργανα στην περίπτωση αρνητικής αποτίμησης της προστιθέμενης αξίας μιας αποκεντρωμένης υπηρεσίας να λάβει τα απαιτούμενα μέτρα προβαίνοντας σε αναδιατύπωση της εντολής της συγκεκριμένης υπηρεσίας ή στο κλείσιμό της·

               5.

               δεδομένου του αυξανόμενου αριθμού των ρυθμιστικών υπηρεσιών, θεωρεί λυπηρό το γεγονός ότι οι διαπραγματεύσεις για το σχέδιο διοργανικής συμφωνίας που αφορά το πλαίσιο λειτουργίας των ευρωπαϊκών ρυθμιστικών οργανισμών δεν έχουν ακόμη περατωθεί και καλεί τις αρμόδιες υπηρεσίες της Επιτροπής να καταβάλουν κάθε προσπάθεια σε συνεννόηση με το Ελεγκτικό Συνέδριο για να εξασφαλίσουν ότι η συμφωνία θα συναφθεί ταχέως·

               6.

               σημειώνει ότι η ευθύνη της Επιτροπής σε θέματα προϋπολογισμού καθιστά αναγκαία τη στενότερη σχέση των αποκεντρωμένων υπηρεσιών με την Επιτροπή· καλεί την Επιτροπή και το Συμβούλιο να λάβουν όλα τα απαραίτητα μέτρα με σκοπό να αναγνωρισθεί στην Επιτροπή μειοψηφία αρνησικυρίας στα εποπτικά όργανα των ρυθμιστικών οργανισμών έως την 31η Δεκεμβρίου 2007 και να προβλέπεται αυτή η μειοψηφία από την αρχή όταν ιδρύονται νέοι οργανισμοί·

               7.

               καλεί το Ελεγκτικό Συνέδριο να δημιουργήσει στην ετήσια έκθεση που εκπονεί πρόσθετο κεφάλαιο αφιερωμένο σε όλες τις αποκεντρωμένες υπηρεσίες που πρέπει να λάβουν απαλλαγή υπό τους λογαριασμούς της Επιτροπής για να υπάρχει πολύ σαφέστερη εικόνα του τρόπου με τον οποίον οι αποκεντρωμένες υπηρεσίες χρησιμοποιούν τους πόρους της ΕΕ·

               8.

               υπενθυμίζει την αρχή σύμφωνα με την οποία όλοι οι κοινοτικοί αποκεντρωμένοι οργανισμοί, είτε επιδοτούνται είτε όχι, εξαρτώνται από το Κοινοβούλιο για την απαλλαγή τους, ακόμη κι όταν υπάρχει αρμόδια για την απαλλαγή αρχή βάσει των ιδρυτικών τους κειμένων·

               9.

               καλεί το Ελεγκτικό Συνέδριο να διενεργεί λογιστικούς ελέγχους των επιδόσεων για όλους τους αποκεντρωμένους οργανισμούς και υπηρεσίες και να υποβάλλει εκθέσεις στις σχετικές κοινοβουλευτικές επιτροπές, περιλαμβανομένης της Επιτροπής Ελέγχου των Προϋπολογισμών·

               10.

               σημειώνει ότι ο αριθμός αποκεντρωμένων υπηρεσιών αυξάνει σταθερά και ότι, σύμφωνα με την πολιτική ευθύνη της Επιτροπής για τη λειτουργία των υπηρεσιών η οποία υπερβαίνει κατά πολύ την απλή υλικοτεχνική στήριξη, υπάρχει ακόμη μεγαλύτερη ανάγκη οι Γενικές Διευθύνσεις της Επιτροπής που είναι επιφορτισμένες με τη σύσταση και παρακολούθηση αποκεντρωμένων υπηρεσιών να αναπτύξουν κοινή προσέγγιση για τις αποκεντρωμένες υπηρεσίες· θεωρεί ότι ρεαλιστικός τρόπος για την επίτευξη προόδου προς μία κοινή προσέγγιση από την Επιτροπή για όλα τα θέματα που σχετίζονται με τις αποκεντρωμένες υπηρεσίες θα ήταν μία δομή παρόμοια με εκείνη που δημιούργησαν οι υπηρεσίες για τον συντονισμό μεταξύ των σχετικών ΓΔ·

               11.

               καλεί την Επιτροπή να βελτιώσει τη διοικητική και τεχνική υποστήριξη που παρέχει στις υπηρεσίες λαμβάνοντας υπόψη τον όλο και περισσότερο περίπλοκο χαρακτήρα των διοικητικών κανόνων και τεχνικών προβλημάτων της Κοινότητας·

               12.

               σημειώνει την απουσία πειθαρχικού οργάνου από όλους τους κοινοτικούς οργανισμούς και καλεί την Επιτροπή να λάβει τα απαραίτητα μέτρα για να εξασφαλίσει ότι θα συσταθεί ταχέως τέτοιος μηχανισμός·

               13.

               χαιρετίζει τις πολύ σημαντικές βελτιώσεις στον συντονισμό μεταξύ των αποκεντρωμένων υπηρεσιών, στοιχείο που τους επιτρέπει να αντιμετωπίζουν τα κατ' επανάληψη εμφανιζόμενα προβλήματα και καθιστά αποτελεσματικότερη τη συνεργασία με την Επιτροπή και το Κοινοβούλιο·

               14.

               θεωρεί ότι η δημιουργία από πολλούς αποκεντρωμένους οργανισμούς μιας κοινής υπηρεσίας στήριξης που θα συμβάλει στο να καταστούν τα ηλεκτρονικά τους συστήματα δημοσιονομικής διαχείρισης σύμφωνα με εκείνα της Επιτροπής, είναι μέτρο που πρέπει να συνεχισθεί και να επεκταθεί·

               15.

               καλεί τις αποκεντρωμένες υπηρεσίες να βελτιώσουν τη συνεργασία και τη συγκριτική αποτίμηση επιδόσεων με φορείς που δραστηριοποιούνται στον τομέα τους· προτρέπει την Επιτροπή να εγκρίνει τα μέτρα που κρίνει απαραίτητα για να βοηθήσει τους αποκεντρωμένους οργανισμούς και υπηρεσίες να προβάλουν την εικόνα τους και να ενισχύσουν την απήχηση των δραστηριοτήτων τους·

               16.

               καλεί την Επιτροπή να διατυπώσει πρόταση για την εναρμόνιση της μορφής των ετησίων εκθέσεων που υποβάλλονται από τις αποκεντρωμένες υπηρεσίες για να αναπτυχθούν δείκτες επιδόσεως οι οποίοι θα καθιστούν δυνατή τη σύγκριση της αποδοτικότητας των αποκεντρωμένων υπηρεσιών·

               17.

               καλεί τις αποκεντρωμένες υπηρεσίες να υποβάλλουν στην αρχή εκάστου έτους δείκτες επιδόσεως βάσει των οποίων θα μπορούσε να μετρηθεί το έργο τους·

               18.

               καλεί όλες τις αποκεντρωμένες υπηρεσίες να χρησιμοποιούν διαρκώς περισσότερο στόχους SMART, στοιχείο που θα πρέπει να οδηγήσει σε πιο ρεαλιστικό σχεδιασμό και υλοποίηση επιδιώξεων·

               19.

               συμφωνεί με το Ελεγκτικό Συνέδριο ότι η Επιτροπή φέρει επίσης ευθύνη για τη (δημοσιονομική) διαχείριση των αποκεντρωμένων οργανισμών και υπηρεσιών· επομένως, προτρέπει την Επιτροπή να παρακολουθεί και όπου χρειάζεται να κατευθύνει και να επικουρεί τη διαχείριση των διαφόρων οργανισμών, ειδικά σε σχέση με τη σωστή εφαρμογή των διαδικασιών μειοδοτικών διαγωνισμών, τη διαφάνεια των διαδικασιών πρόσληψης, τη χρηστή δημοσιονομική διαχείριση (ανεπαρκής χρησιμοποίηση και υπερβολική εγγραφή στον προϋπολογισμό πιστώσεων) και, κυρίως, τη σωστή εφαρμογή των κανόνων που αφορούν το πλαίσιο εσωτερικού ελέγχου·

               20.

               θεωρεί ότι τα προγράμματα εργασίας των αποκεντρωμένων υπηρεσιών πρέπει να εκφράζουν τη συμβολή τους με επιχειρησιακούς και μετρήσιμους όρους και ότι πρέπει να δίδεται η δέουσα προσοχή στις προδιαγραφές εσωτερικού ελέγχου της Επιτροπής·

         Ειδικά θέματα

               21.

               σημειώνει ότι το οικονομικό έτος 2005 χαρακτηρίστηκε από σημαντικά χαμηλό ποσοστό εκτέλεσης του προϋπολογισμού, δεδομένου ότι οι πιστώσεις ανάληψης υποχρεώσεων και πληρωμών απορροφήθηκαν μόνο κατά 80 %· θεωρεί ότι η Αρχή πρέπει να καταβάλει σοβαρές προσπάθειες για να βελτιώσει τη χρήση των πιστώσεων που της διατίθενται για να επιτύχει τους στόχους της·

               22.

               είναι σοβαρά δυσαρεστημένο για το γεγονός ότι οι αλλαγές που πρότεινε για τον πίνακα προσωπικού δεν τηρήθηκαν και ότι η Αρχή επανέφερε τους βαθμούς που είχαν προβλεφθεί αρχικά στο σχέδιο προϋπολογισμού σε σχέση με 19 θέσεις χωρίς να ενημερώσει το Κοινοβούλιο·

               23.

               σημειώνει ότι η Αρχή δεν εισήγαγε τη διαχείριση βάσει δραστηριοτήτων μολονότι ο δημοσιονομικός κανονισμός της προβλέπει τη θέση σε εφαρμογή της, σύμφωνα με ό,τι εφαρμόστηκε στο γενικό προϋπολογισμό με σκοπό τη βελτίωση της παρακολούθησης των επιδόσεων·

               24.

               εκφράζει τη λύπη του για το γεγονός ότι η Αρχή δεν διενήργησε ανάλυση κινδύνου ούτε καθόρισε κατά τρόπο επίσημο τα συστήματα και τις διαδικασίες εσωτερικού ελέγχου που εφαρμόζει και καλεί την Αρχή να πράξει τούτο το ταχύτερο δυνατόν·

               25.

               σημειώνει ότι όσον αφορά τις προσλήψεις η Αρχή απέρριψε υποψηφίους βάσει κριτηρίων διαφορετικών από εκείνα που προέβλεπαν οι προκηρύξεις κενών θέσεων και, επιπλέον, δεν τήρησε τις κανονιστικές διατάξεις σχετικά με τους βαθμούς των μελών των επιτροπών επιλογής σε σχέση με τις προς πλήρωση θέσεις· εμμένει στην αυστηρή εφαρμογή των προβλεπόμενων κριτηρίων και στην πραγματική εξακρίβωση του κατά πόσο τα έγγραφα που υποβάλλουν οι υποψήφιοι προς υποστήριξη των αιτήσεών τους προσφέρουν στην πραγματικότητα αυθεντική απόδειξη·

               26.

               επισημαίνει ότι η Αρχή είχε δυσκολίες στην πρόσληψη επιστημονικού προσωπικού υψηλών προσόντων στην Πάρμα·

               27.

               εκφράζει τη λύπη του για τον σημαντικό αριθμό ανωμαλιών που αποκάλυψαν οι λογιστικοί έλεγχοι επί των σύμβασης συμβάσεων· καλεί την Αρχή να καταστήσει επειγόντως αυστηρότερο το σύστημα εσωτερικού ελέγχου·

               28.

               σημειώνει ότι τα κτίρια όπου προβλεπόταν τελικά να στεγασθεί η Αρχή δεν είναι ακόμη διαθέσιμα και ότι κατ' αυτό τον τρόπο η Αρχή υποχρεώθηκε να μισθώσει και να διαρρυθμίσει προσωρινά γραφεία (κόστος το 2005: 3 500 000 EUR περίπου)· καλεί την Αρχή από κοινού με την Επιτροπή να ζητήσουν διευκρινίσεις από τις εθνικές αρχές, ιδιαίτερα με σκοπό οιαδήποτε χρηματική αντιστάθμιση.

      (1)  ΕΕ C 266, 31.10.2006, σ. 22.

      (2)  ΕΕ C 312, 19.12.2006, σ. 42.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  EE L 31, 1.2.2002, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 575/2006 (ΕΕ L 100, 8.4.2006, σ. 3).

      (5)  EE L 357, 31.12.2002, σ. 72.

      (6)  EE L 340, 6.12.2006, σ. 134.


title: 2012/428/ΕΕ: Απόφαση του Συμβουλίου, της 23ης Ιουλίου 2012 , για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Ουκρανίας για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων

text:
               26.7.2012

               EL

               Επίσημη Εφημερίδα της Ευρωπαϊκής Ένωσης

               L 199/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιουλίου 2012
   για την υπογραφή, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Ουκρανίας για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων
   (2012/428/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων (1) τέθηκε σε ισχύ την 1η Ιανουαρίου 2008.

               (2)

               Στις 11 Απριλίου 2011, το Συμβούλιο εξουσιοδότησε την Επιτροπή να αρχίσει διαπραγματεύσεις με την Ουκρανία περί τροποποιήσεων στην εν λόγω συμφωνία μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων. Οι διαπραγματεύσεις ολοκληρώθηκαν επιτυχώς με τη μονογράφηση της συμφωνίας μεταξύ της Ευρωπαϊκής Ένωσης και της Ουκρανίας για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων («η συμφωνία») τον Φεβρουάριο του 2012.

               (3)

               Η συμφωνία θα πρέπει να υπογραφεί, με την επιφύλαξη της σύναψής της.

               (4)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν στο οποίο το Ηνωμένο Βασίλειο δεν συμμετέχει, σύμφωνα με την απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (2) το Ηνωμένο Βασίλειο, συνεπώς, δεν συμμετέχει στη θέσπισή της και δεν δεσμεύεται από αυτήν ούτε υπόκειται στην εφαρμογή της.

               (5)

               Η παρούσα απόφαση αποτελεί ανάπτυξη των διατάξεων του κεκτημένου του Σένγκεν στο οποίο η Ιρλανδία δεν συμμετέχει, σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (3)· η Ιρλανδία, συνεπώς, δεν συμμετέχει στη θέσπισή της και δεν δεσμεύεται από αυτήν ούτε υπόκειται στην εφαρμογή της.

               (6)

               Σύμφωνα με τα άρθρα 1 και 2 του πρωτοκόλλου (αριθ. 22) για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται, εξ ονόματος της Ένωσης, η υπογραφή της συμφωνίας μεταξύ της Ευρωπαϊκής Ένωσης και της Ουκρανίας για την τροποποίηση της συμφωνίας μεταξύ της Ευρωπαϊκής Κοινότητας και της Ουκρανίας σχετικά με την απλούστευση της έκδοσης θεωρήσεων, υπό την επιφύλαξη της σύναψης της εν λόγω συμφωνίας (4).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 23 Ιουλίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 332 της 18.12.2007, σ. 68

      (2)  ΕΕ L 131 της 1.6.2000, σ. 43.

      (3)  EE L 64 της 7.3.2002, σ. 20.

      (4)  Το κείμενο της συμφωνίας θα δημοσιευθεί μαζί με την απόφαση για τη σύναψή της.


title: 2006/210/ΕΚ: Απόφαση της Επιτροπής, της  28ης Φεβρουαρίου 2006 , σχετικά με τη δημιουργία ομάδας υψηλού επιπέδου εθνικών εμπειρογνωμόνων σε ρυθμιστικά θέματα

text:
               15.3.2006

               EL

               Επίσημη Εφημερίδα της Ευρωπαϊκής Ένωσης

               L 76/3

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 28ης Φεβρουαρίου 2006
   σχετικά με τη δημιουργία ομάδας υψηλού επιπέδου εθνικών εμπειρογνωμόνων σε ρυθμιστικά θέματα
   (2006/210/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη: τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Στις 16 Μαρτίου 2005, η Επιτροπή εξέδωσε την ανακοίνωση «Βελτίωση της νομοθεσίας για την ανάπτυξη και την απασχόληση στην Ευρωπαϊκή Ένωση»
                   (1), στην οποία δήλωσε την πρόθεσή της να συγκροτήσει μία ομάδα υψηλού επιπέδου εθνικών εμπειρογνωμόνων σε ρυθμιστικά θέματα για να διευκολυνθεί η εκπόνηση μέτρων με σκοπό τη βελτίωση της νομοθεσίας τόσο σε εθνικό όσο και σε κοινοτικό επίπεδο.

               (2)

               Η ομάδα αυτή θα συμβουλεύει την Επιτροπή σχετικά με ζητήματα βελτίωσης της νομοθεσίας γενικά· δεν θα εκφέρει γνώμη σχετικά με τις πρωτοβουλίες ή σχέδια για την ανάπτυξη συγκεκριμένων νομοθετικών προτάσεων.

               (3)

               Η ομάδα θα απαρτίζεται από υψηλού επιπέδου εθνικούς εμπειρογνώμονες διορισμένους από την Επιτροπή προτάσει των κρατών μελών, και θα είναι ανοικτή στους παρατηρητές των προσχωρουσών χωρών.

               (4)

               Συνεπώς, θα πρέπει να συσταθεί η ομάδα υψηλού επιπέδου εθνικών εμπειρογνωμόνων σε ρυθμιστικά θέματα, και να προσδιορισθούν λεπτομερώς οι αρμοδιότητες και οι δομές της,

         ΑΠΟΦΑΣΙΖΕΙ:
   Άρθρο 1
   Η Επιτροπή, με την παρούσα απόφαση, συγκροτεί ομάδα εμπειρογνωμόνων με την ονομασία «Ομάδα υψηλού επιπέδου εθνικών εμπειρογνωμόνων σε ρυθμιστικά θέματα», εφεξής «η ομάδα».
   Άρθρο 2
   Καθήκοντα
   Η Επιτροπή δύναται να συμβουλεύεται την ομάδα για οποιοδήποτε θέμα όσον αφορά την πολιτική βελτίωσης της νομοθεσίας και την εκπόνηση συναφών μέτρων τόσο σε εθνικό όσο και σε κοινοτικό επίπεδο.
   Καθήκοντα της ομάδας:

               —

               να αποτελεί αποτελεσματική διεπαφή μεταξύ της Επιτροπής και των κύριων κρατικών αρχών ώστε να επικουρεί την Επιτροπή στη βελτίωση του ρυθμιστικού πλαισίου για τις επιχειρήσεις, τη βιομηχανία, τους καταναλωτές, τους κοινωνικούς εταίρους και τους πολίτες γενικότερα,

               —

               να συμβάλλει στη διεύρυνση των βέλτιστων πρακτικών που εφαρμόζονται σε κοινοτικό και σε εθνικό επίπεδο σχετικά με τη βελτίωση της νομοθεσίας εντός της ΕΕ,

               —

               να εντείνει τη συνεργασία μεταξύ της Επιτροπής και των κρατών μελών με σκοπό την εφαρμογή καλύτερης νομοθεσίας σε εθνικό επίπεδο· συγκεκριμένα, να εξετάσουν από κοινού πώς έχει μεταφερθεί στο εθνικό δίκαιο από τα κράτη μέλη η κοινοτική νομοθεσία (δηλαδή την εισαγωγή επιπλέον απαιτήσεων ή διαδικασιών κατά τη μεταφορά της),

               —

               να συμβάλλει στη δημιουργία μιας συνεκτικής σειράς κοινών δεικτών για την παρακολούθηση της προόδου που σημειώνεται όσον αφορά την ποιότητα του ρυθμιστικού πλαισίου, τόσο σε επίπεδο ΕΕ όσο και στα ίδια τα κράτη μέλη, ως βάση συγκριτικής αξιολόγησης στο πλαίσιο των εθνικών τους προγραμμάτων της Λισσαβόνας,

               —

               να συμβουλεύει την Επιτροπή σχετικά με ζητήματα που αφορούν τη βελτίωση της νομοθεσίας, και συγκεκριμένα: την απλούστευση, την αξιολόγηση του οικονομικού, του κοινωνικού και του περιβαλλοντικού αντίκτυπου, συμπεριλαμβανομένων των διοικητικών δαπανών, τις πρακτικές στον τομέα της διαβούλευσης και, τέλος, τις διάφορες δυνατές μορφές νομοθεσίας.

         Άρθρο 3
   Σύνθεση — Διορισμός μελών
   1.   Η Επιτροπή αναθέτει στον γενικό γραμματέα να διορίσει τα μέλη της ομάδας με βάση τους υποψήφιους που προτείνουν τα κράτη μέλη.
   2.   Η ομάδα περιλαμβάνει ένα ή, σε εξαιρετικές περιπτώσεις (2), δύο μέλη ανά κράτος μέλος. Ο γενικός γραμματέας της Επιτροπής μπορεί να διορίσει αναπληρωματικά μέλη προτάσει κράτους μέλους και να αντικαθιστά αυτόματα τα μέλη που απουσιάζουν ή κωλύονται.
   3.   Ισχύουν τα ακόλουθα:

               —

               τα μέλη είναι υψηλόβαθμοι υπάλληλοι με εμπειρία στο σχετικό τομέα οι οποίοι εκπροσωπούν δημόσια αρχή,

               —

               τα μέλη διορίζονται με ανανεώσιμη θητεία ενός έτους. Παραμένουν στη θέση τους έως την αντικατάστασή τους ή το τέλος της θητείας τους,

               —

               τα μέλη που δεν είναι πλέον σε θέση να συμβάλουν αποτελεσματικά στις εργασίες της ομάδας, που παραιτούνται ή δεν ανταποκρίνονται στους όρους της πρώτης ή της δεύτερης περίπτωσης του παρόντος άρθρου ή του άρθρου 287 της συνθήκης για την ίδρυση της Ευρωπαϊκής Κοινότητας, αντικαθίστανται για το υπόλοιπο της θητείας τους,

               —

               τα ονόματα των μελών δημοσιεύονται στο δικτυακό τόπο της Επιτροπής.

         Άρθρο 4
   Λειτουργία
   1.   Η προεδρία της ομάδας ασκείται από την Επιτροπή.
   2.   Σε συμφωνία με την Επιτροπή, είναι δυνατή η σύσταση υποομάδων για την εξέταση συγκεκριμένων θεμάτων με βάση κριτήρια καθοριζόμενα από την ομάδα· οι υποομάδες αυτές διαλύονται εφόσον εκπληρώσουν την αποστολή τους.
   3.   Ο πρόεδρος δύναται να καλέσει εμπειρογνώμονες με ιδιαίτερες γνώσεις σε θέμα που είναι εγγεγραμμένο στην ημερήσια διάταξη καθώς και παρατηρητές, περιλαμβανομένων των προσχωρουσών χωρών (3), να συμμετάσχουν στις εργασίες της ομάδας ή των υποομάδων όταν αυτό κρίνεται χρήσιμο ή/και αναγκαίο.
   4.   Οι πληροφορίες που αποκτώνται στο πλαίσιο της συμμετοχής στις εργασίες της ομάδας ή της υποομάδας δεν μπορούν να διαδοθούν εφόσον η Επιτροπή απαιτεί εμπιστευτικότητα.
   5.   Η ομάδα και οι υποομάδες της συνέρχονται συνήθως σε έναν από τους τόπους όπου διαθέτουν εγκαταστάσεις η Επιτροπή και οι υπηρεσίες της, σύμφωνα με τις λεπτομέρειες και το χρονοδιάγραμμα που ορίζονται από αυτήν. Η γραμματεία εξασφαλίζεται από την Επιτροπή.
   6.   Η ομάδα καταρτίζει τον εσωτερικό κανονισμό της με βάση τους πρότυπους διαδικαστικούς κανόνες οι οποίοι θεσπίστηκαν από την Επιτροπή (4).
   7.   Η Επιτροπή παρέχει τη γραμματειακή υποστήριξη της ομάδας και κάθε υποομάδας που δημιουργήθηκε δυνάμει του άρθρου 4 παράγραφος 2 της παρούσας απόφασης.
   8.   Οι υπηρεσίες της Επιτροπής μπορούν να δημοσιεύουν στο Διαδίκτυο, στη (στις) γλώσσα (γλώσσες) εργασίας της ομάδας, περιλήψεις, συμπεράσματα, ή μερικά συμπεράσματα ή έγγραφα εργασίας της ομάδας. Τα έγγραφα εργασίας δημοσιεύονται στις διάφορες γλώσσες στις οποίες είναι διαθέσιμα.
   Άρθρο 5
   Έξοδα συνεδριάσεων
   Η Επιτροπή επιστρέφει τα έξοδα ταξιδίου και, κατά περίπτωση, τα έξοδα διαμονής των μελών, των εμπειρογνωμόνων και των παρατηρητών, τα οποία συνδέονται με τις δραστηριότητες της ομάδας σύμφωνα με τους εσωτερικούς κανόνες της Επιτροπής σχετικά με την αποζημίωση των εξωτερικών εμπειρογνωμόνων. Η Επιτροπή επιστρέφει τα έξοδα σε ένα μέλος της ομάδας υψηλού επιπέδου εθνικών εμπειρογνωμόνων σε ρυθμιστικά θέματα ανά κράτος μέλος. Τα μέλη δεν πληρώνονται για τα καθήκοντά τους.
   Τα έξοδα των συνεδριάσεων καλύπτονται εντός των ορίων του ετήσιου προϋπολογισμού που χορηγείται στην ομάδα από τις αρμόδιες υπηρεσίες της Επιτροπής.
   Άρθρο 6
   Έναρξη ισχύος
   Η παρούσα απόφαση τίθεται σε ισχύ την ημέρα έκδοσής της από την Επιτροπή. Εφαρμόζεται έως τις 31 Δεκεμβρίου 2009.

      Βρυξέλλες, 28 Φεβρουαρίου 2006.

            Για την Επιτροπή

            O Πρόεδρος

         José Manuel BARROSO

      (1)  COM(2005) 97 τελικό, 16 Μαρτίου 2005.

      (2)  Η Επιτροπή μπορεί να διορίσει δύο μέλη ανά κράτος μέλος εάν υπάρχει κατανομή αρμοδιοτήτων στη διοίκηση του σχετικού κράτους μέλους.

      (3)  Εμπειρογνώμονες των προσχωρουσών χωρών που έχουν υπογράψει τη συνθήκη προσχώρησης σύμφωνα με την ανακοίνωση «Για τη διευρυμένη Ένωση — Έγγραφο Στρατηγικής και Έκθεση της Ευρωπαϊκής Επιτροπής σε ό,τι αφορά την πρόοδο κάθε υποψήφιας χώρας για την ένταξή της» της 9ης Οκτωβρίου 2002 [COM(2002) 700 τελικό] και το άρθρο 7 της απόφασης της Επιτροπής C(2005) 874 της 24ης Μαρτίου 2005, για να ενισχυθεί η βαθμιαία ολοκλήρωση των χωρών που προσχωρούν στις κοινοτικές δομές.

      (4)  Βλέπε παράρτημα ΙΙΙ του εγγράφου SEC(2005) 1004 που εγκρίθηκε από την Επιτροπή στις 27 Ιουλίου 2005.


title: Απόφαση 2013/144/ΚΕΠΠΑ του Συμβουλίου, της 21ης Μαρτίου 2013 , για την τροποποίηση της απόφασης 2011/172/ΚΕΠΠΑ για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο

text:
               22.3.2013

               EL

               Επίσημη Εφημερίδα της Ευρωπαϊκής Ένωσης

               L 82/54

         ΑΠΌΦΑΣΗ 2013/144/ΚΕΠΠΑ ΤΟΥ ΣΥΜΒΟΥΛΊΟΥ
   της 21ης Μαρτίου 2013
   για την τροποποίηση της απόφασης 2011/172/ΚΕΠΠΑ για περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Αίγυπτο
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα ακόλουθα:

               (1)

               Στις 21 Μαρτίου 2011, το Συμβούλιο εξέδωσε την απόφαση 2011/172/ΚΕΠΠΑ (1).

               (2)

               Με βάση την επανεξέταση της απόφασης 2011/172/ΚΕΠΠΑ, τα περιοριστικά μέτρα θα πρέπει να ανανεωθούν έως τις 22 Μαρτίου 2014.

               (3)

               Η απόφαση 2011/172/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 5 της απόφασης 2011/172/ΚΕΠΠΑ, το δεύτερο εδάφιο αντικαθίσταται από το ακόλουθο κείμενο:

      «Η παρούσα απόφαση ισχύει μέχρι τις 22 Μαρτίου 2014.».

   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 21 Μαρτίου 2013.

            Για το Συμβούλιο

            Ο Πρόεδρος

         P. HOGAN

      (1)  ΕΕ L 76, 22.3.2011, σ. 63.


title: 2008/271/ΕΚ: Απόφαση του Συμβουλίου, της 25ης Φεβρουαρίου 2008 , για τη σύναψη δεύτερου πρόσθετου πρωτοκόλλου στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση

text:
               28.3.2008

               EL

               Επίσημη Εφημερίδα της Ευρωπαϊκής Ένωσης

               L 86/27

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 25ης Φεβρουαρίου 2008
   για τη σύναψη δεύτερου πρόσθετου πρωτοκόλλου στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση
   (2008/271/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 57 παράγραφος 2, το άρθρο 71, το άρθρο 80 παράγραφος 2, το άρθρο 133 παράγραφοι 1 και 5 και το άρθρο 181, σε συνδυασμό με το άρθρο 300 παράγραφος 2 πρώτο εδάφιο και το άρθρο 300 παράγραφος 3 πρώτο εδάφιο,
   την πράξη προσχώρησης του 2005, και ιδίως το άρθρο 6 παράγραφος 2,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Το δεύτερο πρόσθετο πρωτόκολλο στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, υπογράφηκε εξ ονόματος της Ευρωπαϊκής Κοινότητας και των κρατών μελών της, στις 21 Φεβρουαρίου 2007.

               (2)

               Είναι σκόπιμο να εγκριθεί το δεύτερο πρόσθετο πρωτόκολλο,

         ΑΠΟΦΑΣΙΖΕΙ:
   Άρθρο 1
   Το δεύτερο πρόσθετο πρωτόκολλο στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση εγκρίνεται, εξ ονόματος της Ευρωπαϊκής Κοινότητας και των κρατών μελών της.
   Το κείμενο του δεύτερου πρόσθετου πρωτοκόλλου επισυνάπτεται στην παρούσα απόφαση (1).
   Άρθρο 2
   Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 5 του δεύτερου πρόσθετου πρωτοκόλλου.

      Βρυξέλλες, 25 Φεβρουαρίου 2008.

            Για το Συμβούλιο

            Ο Πρόεδρος

         A. VIZJAK

      (1)  ΕΕ L 141 της 2.6.2007, σ. 69.


title: 2014/639/ΕΕ: Απόφαση του Ευρωπαϊκού Συμβουλίου, της 30ής Αυγούστου 2014 , για τον διορισμό του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας

text:
               2.9.2014

               EL

               Επίσημη Εφημερίδα της Ευρωπαϊκής Ένωσης

               L 262/6

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ
   της 30ής Αυγούστου 2014
   για τον διορισμό του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας

      (2014/639/ΕΕ)

   ΤΟ ΕΥΡΩΠΑΪΚΟ ΣΥΜΒΟΥΛΙΟ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 18 παράγραφος 1,
   Εκτιμώντας τα εξής:

               (1)

               Με την απόφαση 2009/950/ΕΕ του Συμβουλίου, ληφθείσα με τη σύμφωνη γνώμη του Προέδρου της Επιτροπής (1), της 4ης Δεκεμβρίου 2009, διορίσθηκε Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας μέχρι τις 31 Οκτωβρίου 2014.

               (2)

               Σύμφωνα με το άρθρο 17 παράγραφος 7 τρίτο εδάφιο της Συνθήκης για την Ευρωπαϊκή Ένωση, ο Πρόεδρος, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας και τα άλλα μέλη της Επιτροπής υπόκεινται, ως σώμα, σε ψήφο έγκρισης του Ευρωπαϊκού Κοινοβουλίου.

               (3)

               Θα πρέπει να διοριστεί Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας, για το διάστημα από το τέλος της τρέχουσας θητείας της Επιτροπής έως την 31η Οκτωβρίου 2019.

               (4)

               Ο εκλεγείς πρόεδρος συμφώνησε σχετικά με τον διορισμό Ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κα Federica MOGHERINI διορίζεται Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας, για το διάστημα από το τέλος της τρέχουσας θητείας της Επιτροπής έως την 31η Οκτωβρίου 2019.
   Άρθρο 2
   Η παρούσα απόφαση κοινοποιείται στην κα Federica MOGHERINI από τον Πρόεδρο του Ευρωπαϊκού Συμβουλίου.
   Παράγει αποτελέσματα την ημέρα της κοινοποίησής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 30 Αυγούστου 2014.

            Για το Ευρωπαϊκό Συμβούλιο

            Ο Πρόεδρος

         H. VAN ROMPUY

      (1)  ΕΕ L 328, 15.12.2009, σ. 69.


title: Απόφαση (ΕΕ) 2015/1947 του Συμβουλίου, της 1ης Οκτωβρίου 2015, σχετικά με την σύναψη, εξ ονόματος της Ευρωπαϊκής Ένωσης, του πρωτοκόλλου για την τροποποίηση της συμφωνίας του Μαρακές για την ίδρυση του Παγκόσμιου Οργανισμού Εμπορίου

text:
               30.10.2015

               EL

               Επίσημη Εφημερίδα της Ευρωπαϊκής Ένωσης

               L 284/1

         ΑΠΌΦΑΣΗ (ΕΕ) 2015/1947 ΤΟΥ ΣΥΜΒΟΥΛΊΟΥ
   της 1ης Οκτωβρίου 2015
   σχετικά με την σύναψη, εξ ονόματος της Ευρωπαϊκής Ένωσης, του πρωτοκόλλου για την τροποποίηση της συμφωνίας του Μαρακές για την ίδρυση του Παγκόσμιου Οργανισμού Εμπορίου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Τον Νοέμβριο του 2001 ο Παγκόσμιος Οργανισμός Εμπορίου («ΠΟΕ») ξεκίνησε τον γύρο εμπορικών διαπραγματεύσεων της Ντόχα, γνωστό ως Αναπτυξιακό Πρόγραμμα της Ντόχα. Οι διαπραγματεύσεις σχετικά με τη διευκόλυνση του εμπορίου ξεκίνησαν τον Ιούλιο του 2004, με βάση τη δέσμευση για τη διευκρίνιση και τη βελτίωση ορισμένων άρθρων της Γενικής Συμφωνίας Δασμών και Εμπορίου του 1994 («GATT του 1994»): του άρθρου V (Ελευθερία διαμετακόμισης), του άρθρου VIII (Τέλη και διατυπώσεις που συνδέονται με τις εισαγωγές και τις εξαγωγές) και του άρθρου X (Δημοσίευση και διαχείριση των εμπορικών κανονισμών), με στόχο την περαιτέρω επιτάχυνση της διακίνησης, της θέσης σε ελεύθερη κυκλοφορία και του εκτελωνισμού των εμπορευμάτων, συμπεριλαμβανομένων των διαμετακομιζόμενων εμπορευμάτων. Επιπλέον, η εντολή αναφερόταν σε διατάξεις για αποτελεσματική συνεργασία μεταξύ των τελωνείων ή οποιωνδήποτε άλλων κατάλληλων αρχών για τη διευκόλυνση του εμπορίου και για θέματα τελωνειακής συμμόρφωσης.

               (2)

               Οι διαπραγματεύσεις πραγματοποιήθηκαν από την Επιτροπή σε συνεννόηση με την ειδική επιτροπή που συστάθηκε βάσει του άρθρου 207 παράγραφος 3 της Συνθήκης.

               (3)

               Στην 9η υπουργική σύνοδο του ΠΟΕ, που πραγματοποιήθηκε στο Bali στις 3-6 Δεκεμβρίου 2013, εγκρίθηκε η υπουργική απόφαση σχετικά με τη διευκόλυνση του εμπορίου, με την οποία ολοκληρώθηκαν οι διαπραγματεύσεις σχετικά με τη συμφωνία για τη διευκόλυνση του εμπορίου με την επιφύλαξη της νομικής επανεξέτασης του κειμένου. Με την υπουργική απόφαση συγκροτήθηκε επίσης η προπαρασκευαστική επιτροπή για τη διευκόλυνση του εμπορίου και δόθηκε οδηγία στο Γενικό Συμβούλιο του ΠΟΕ να εγκρίνει πρωτόκολλο, έτσι ώστε να επισυναφθεί η συμφωνία ως παράρτημα 1A στη συμφωνία του Μαρακές για την ίδρυση του ΠΟΕ και να την υποβάλει προς αποδοχή από κάθε μέλος του ΠΟΕ σύμφωνα με τον εσωτερικό κανονισμό του.

               (4)

               Στη συνεδρίασή του στις 27 Νοεμβρίου 2014, το Γενικό Συμβούλιο του ΠΟΕ ενέκρινε το πρωτόκολλο για την τροποποίηση της συμφωνίας του Μαρακές για την ίδρυση του Παγκόσμιου Οργανισμού Εμπορίου («πρωτόκολλο») και το υπέβαλε προς αποδοχή από τα μέλη του ΠΟΕ.

               (5)

               Το πρωτόκολλο περιλαμβάνει τη συμφωνία για τη διευκόλυνση του εμπορίου και τις δεσμεύσεις των αναπτυσσόμενων χωρών οι οποίες ενσωματώθηκαν ως παράρτημα στην εν λόγω συμφωνία. Πολλές αναπτυσσόμενες χώρες έχουν ήδη κοινοποιήσει τις δεσμεύσεις τους στην κατηγορία A σύμφωνα με το άρθρο 15 παράγραφος 1 της συμφωνίας για τη διευκόλυνση του Εμπορίου. Η Επιτροπή για τη διευκόλυνση του εμπορίου θα λάβει τις κοινοποιήσεις δεσμεύσεων στην κατηγορία A για λιγότερο ανεπτυγμένες χώρες σύμφωνα με το άρθρο 15 παράγραφος 2 της συμφωνίας για τη διευκόλυνση του εμπορίου και τις κοινοποιήσεις των δεσμεύσεων στις κατηγορίες B και Γ τόσο για τις αναπτυσσόμενες όσο και για τις λιγότερο ανεπτυγμένες χώρες σύμφωνα με το άρθρο 16 παράγραφος 5 της συμφωνίας για τη διευκόλυνση του εμπορίου. Οι δεσμεύσεις θα αποτελέσουν αναπόσπαστο μέρος της συμφωνίας για τη διευκόλυνση του εμπορίου.

               (6)

               Το πρωτόκολλο θα πρέπει να εγκριθεί εξ ονόματος της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο για την τροποποίηση της συμφωνίας του Μαρακές για την ίδρυση του Παγκόσμιου Οργανισμού Εμπορίου εγκρίνεται εξ ονόματος της Ευρωπαϊκής Ένωσης.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου ορίζει το πρόσωπο ή τα πρόσωπα που είναι αρμόδια να καταθέσουν, εξ ονόματος της Ένωσης, την πράξη αποδοχής, όπως ορίζεται στην παράγραφο 4 του πρωτοκόλλου (1).
   Άρθρο 3
   Το παρόν πρωτόκολλο δεν ερμηνεύεται με την έννοια ότι παρέχει δικαιώματα ή επιβάλλει υποχρεώσεις των οποίων είναι δυνατόν να γίνει άμεσα επίκληση σε δικαστήρια της Ένωσης ή κράτους μέλους.
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 1η Οκτωβρίου 2015.

            Για το Συμβούλιο

            Ο Πρόεδρος

         É. SCHNEIDER

      (1)  Η ημερομηνία έναρξης ισχύος του πρωτοκόλλου δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2009/658/ΕΚ: Απόφαση του Ευρωπαϊκού Κοινοβουλίου, της 23ης Απριλίου 2009 , σχετικά με το κλείσιμο των λογαριασμών του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/148

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 23ης Απριλίου 2009
   σχετικά με το κλείσιμο των λογαριασμών του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2007
   (2009/658/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους λογαριασμούς του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2007 συνοδευόμενη από τις απαντήσεις του Οργανισμού (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 2965/94 του Συμβουλίου, της 28ης Νοεμβρίου 1994, για την ίδρυση Μεταφραστικού Κέντρου των Οργάνων της Ευρωπαϊκής Ένωσης (4), και κυρίως το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (Α6-0178/2009),

               1.

               επισημαίνει ότι οι τελικοί ετήσιοι λογαριασμοί του Μεταφραστικού Κέντρου των Οργάνων της Ευρωπαϊκής Ένωσης είναι εκείνοι που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών του Μεταφραστικού Κέντρου των Οργάνων της Ευρωπαϊκής Ένωσης για το οικονομικό έτος 2007·

               3.

               αναθέτει στον πρόεδρό του να διαβιβάσει την παρούσα απόφαση στον διευθυντή του Μεταφραστικού Κέντρου των Οργάνων της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 42.

      (2)  ΕΕ C 311 της 5.12.2008, σ. 116.

      (3)  ΕΕ L 248 της 16.9.2002, σ. 1.

      (4)  ΕΕ L 314 της 7.12.1994, σ. 1.

      (5)  ΕΕ L 357 της 31.12.2002, σ. 72.


Avis juridique important

|

31999D0320

1999/320/ΚΕΠΠΑ: Απόφαση του Συμβουλίου, της 10ης Μαΐου 1999, υιοθετηθείσα από το Συμβούλιο βάσει του άρθρου 14 της συνθήκης για την Ευρωπαϊκή Ένωση για μια συνεισφορά της Ευρωπαϊκής Ένωσης στη συλλογή και καταστροφή των όπλων στην Αλβανία

Επίσημη Εφημερίδα αριθ. L 123 της 13/05/1999 σ. 0012 - 0013

ΑΠΟΦΑΣΗ ΤΟΥ ΣΥΜΒΟΥΛΙΟΥτης 10ης Μαΐου 1999υιοθετηθείσα από το Συμβούλιο βάσει του άρθρου 14 της συνθήκης για την Ευρωπαϊκή Ένωση για μια συνεισφορά της Ευρωπαϊκής Ένωσης στη συλλογή και καταστροφή των όπλων στην Αλβανία(1999/320/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως τα άρθρα 14 και 28,την κοινή δράση 97/357/ΚΕΠΠΑ, της 17ης Δεκεμβρίου 1998, που υιοθετήθηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού(1),Εκτιμώντας:(1) ότι, στην κοινή θέση 97/357/ΚΕΠΠΑ(2), η Ευρωπαϊκή Ένωση διακήρυξε την πρόθεσή της να βοηθήσει την Αλβανία να προωθήσει τον εκδημοκρατισμό, την επιστροφή στην πολιτική σταθερότητα και την εσωτερική ασφάλεια·(2) ότι η υπερβολική και ανεξέλεγκτη συσσώρευση και διάδοση φορητών όπλων και ελαφρού οπλισμού αποτελεί απειλή για την ειρήνη και την ασφάλεια και μειώνει τις προοπτικές διαρκούς και σταθερής ανάπτυξης· ότι αυτό συμβαίνει σε οξύτατο βαθμό στην Αλβανία·(3) ότι, κατά την επιδίωξη των στόχων του άρθρου 1 της κοινής δράσης 1999/34/ΚΕΠΠΑ, η Ευρωπαϊκή Ένωση σκοπεύει να ενεργήσει μέσα στα αρμόδια διεθνή φόρα για την παροχή συνδρομής σε χώρες που ζητούν υποστήριξη για τον έλεγχο ή την εξάλειψη πλεονασματικών φορητών όπλων στην επικράτειά τους, ιδίως εάν αυτό μπορεί να συμβάλει στην πρόληψη ένοπλης σύρραξης ή σε καταστάσεις που ακολουθούν σύγκρουση, σύμφωνα με το άρθρο 4 της ίδιας πράξης· ότι η παρούσα απόφαση αποσκοπεί στην υλοποίηση της κοινής δράσης 1999/34/ΚΕΠΠΑ·(4) ότι το πιλοτικό σχέδιο "Ανταλλαγή όπλων και ανάπτυξης σην περιοχή Γκραμς της Αλβανίας" του Τμήματος Θεμάτων Αφοπλισμού (DDA) και του Προγράμματος Ανάπτυξης (UNDP) των Ηνωμένων Εθνών στοχεύει στο να πείσει τους κατοίκους να παραδώσουν με τη θέλησή τους τα όπλα τους, προσφέροντάς τους ως κίνητρο την κατασκευή δρόμων, την εγκατάσταση τηλεφωνικών γραμμών και την προμήθεια οχημάτων·(5) ότι, κατά τη γνώμη της Ευρωπαϊκής Ένωσης, μια χρηματική συνεισφορά στο εν λόγω σχέδιο θα συντελούσε στους στόχους του επηρεασμού της κοινής γνώμης υπέρ του αφοπλισμού των πολιτών, της βελτίωσης της κατάστασης από άποψη ασφάλειας στην Αλβανία και της προαγωγής της αντίληψης "ανταλλαγή όπλων και ανάπτυξης" ως υποδείγματος προς μίμηση σε άλλες περιοχές·(6) ότι η Ευρωπαϊκή Ένωση σκοπεύει, ως εκ τούτου, να προσφέρει χρηματοδοτική συνδρομή σύμφωνα με τον τίτλο ΙΙ της κοινής δράσης 1999/34/ΚΕΠΠΑ,ΑΠΟΦΑΣΙΖΕΙ:Άρθρο 11. Η Ευρωπαϊκή Ένωση συνεισφέρει στην προώθηση της συλλογής και καταστροφής όπλων στην περιοχή Γκραμς της Αλβανίας.2. Για το σκοπό αυτό, η Ευρωπαϊκή Ένωση θα παρέχει χρηματοδοτική συνδρομή στο πιλοτικό σχέδιο του DDA και UNDP "Ανταλλαγή όπλων και ανάπτυξης στην περιοχή Γκραμς της Αλβανίας".3. Προϋπόθεση για την παροχή της συνεισφοράς της Ευρωπαϊκής Ένωσης θα είναι η συμμετοχή αντιπροσώπων της Ευρωπαϊκής Ένωσης στην εθνική διευθύνουσα επιτροπή του προγράμματος. Στα πλαίσια αυτού του φόρουμ η Ευρωπαϊκή Ένωση θα υποστηρίξει σθεναρά την καταστροφή όλων των συλλεγόμενων όπλων.Άρθρο 21. Η αναφερόμενη στο άρθρο 1 συνεισφορά διατίθεται για τη συνιστώσα "αφοπλισμός" του DDA και UNDP. Θα χρηματοδοτήσει την καταστροφή των συλλεγόμενων όπλων καθώς και τη συγκρότηση μιας κατάλληλης κινητής μονάδας ελέγχου των όπλων. Για το σκοπό αυτό καταλογίζεται στο γενικό προϋπολογισμό των Ευρωπαϊκών Κοινοτήτων για το 1999 ποσό μέχρι 500000 ευρώ.2. Η διαχείρηση των δαπανών που θα χρηματοδοτούνται από το αναφερόμενο στην παράγραφο 1 ποσό υπόκειται στις διαδικασίες και στους κανόνες της Κοινότητας που διέπουν τα θέματα προϋπολογισμού.Άρθρο 31. Το αναφερόμενο στο άρθρο 2 παράγραφος 1 ποσό διατίθεται ως εξής:α) ένα τρίτο μόλις καταστραφούν πράγματι οι 5000 περίπου όπλα που έχουν ήδη συλλεγεί·β) άλλο ένα τρίτο όταν συλλεγούν και πράγματι καταστραφούν άλλες 10000 όπλα·γ) το υπόλοιπο τρίτο όταν συλλεγούν και πράγματι καταστραφούν άλλες 5000 όπλα.2. Το Συμβούλιο σημειώνει ότι η Επιτροπή θα κατευθύνει τις ενέργειές της προς την επίτευξη των στόχων και προτεραιοτήτων της παρούσας απόφασης με κατάλληλα κοινοτικά μέτρα.Άρθρο 41. Η Προεδρία:- εξασφαλίζει το σύνδεσμο με τους αρμόδιους φορείς του ΟΗΕ,- οργανώνει με την κυβέρνηση της Αλβανίας τις επαφές τις αναγκαίες για την υλοποίηση της παρούσας απόφασης, ιδίως συμμετέχοντας στην εθνική διευθύνουσα επιτροπή,- τηρεί ενήμερο το Συμβούλιο.2. Μέσα σε έξι μήνες από την έκδοση της παρούσας απόφασης, το Συμβούλιο εξετάζει την υλοποίησή της, προκειμένου να μελετήσει το ενδεχόμενο και άλλων πρωτοβουλιών στην Αλβανία.Άρθρο 5Η παρούσα απόφαση παράγει αποτελέσματα την ημερομηνία υιοθέτησής της.Άρθρο 6Η παρούσα απόφαση δημοσιεύεται στην Επίσημη Εφημερίδα.Βρυξέλλες, 10 Μαΐου 1999.Για το ΣυμβούλιοΟ ΠρόεδροςH. EICHEL(1) ΕΕ L 9 της 15.1.1999, σ. 1.(2) ΕΕ L 153 της 11.6.1997, σ. 4.